cyanic-selkie/wikianc huggingface dataset:
ಜಾಕ್ಸನ್ (ಚಲನಚಿತ್ರ)
ಜಾಕ್ಸನ್ 2015 ರ ಕನ್ನಡ ರೊಮ್ಯಾಂಟಿಕ್ ಹಾಸ್ಯ ಚಲನಚಿತ್ರವಾಗಿದ್ದು, ನಿರ್ದೇಶಕ ಯೋಗರಾಜ್ ಭಟ್ ಅವರೊಂದಿಗೆ ಹೆಚ್ಚಾಗಿ ಕೆಲಸ ಮಾಡಿದ ಮಾಜಿ ಸಂಪಾದಕ ಸನತ್ ಕುಮಾರ್ ಅವರು  ಚೊಚ್ಚಲ ನಿರ್ದೇಶನವನ್ನು ಮಾಡಿದ್ದಾರೆ. ಚಿತ್ರದಲ್ಲಿ ದುನಿಯಾ ವಿಜಯ್, ಪವನ ಗೌಡ ಜೊತೆಗೆ ರಂಗಾಯಣ ರಘು ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಈ ಚಿತ್ರವು ಗೋಕುಲ್ ನಿರ್ದೇಶಿಸಿದ ತಮಿಳಿನ ಬ್ಲಾಕ್ಬಸ್ಟರ್ ಚಲನಚಿತ್ರ ಇದರ್ಕುತನೆ ಆಸೆಪಟ್ಟೈ ಬಾಲಕುಮಾರ (2013) ನ ಅಧಿಕೃತ ರಿಮೇಕ್ ಆಗಿದೆ. ಚಲನಚಿತ್ರವು 15 ಜನವರಿ 2015 ರಂದು ತೆರೆ ಮೇಲೆ ತೆರೆಕಂಡಿತು.
ನಿರ್ಮಾಣ
ನಿರ್ಮಾಪಕರಾದ ಸುಂದರ್ ಪಿ ಗೌಡ ಮತ್ತು ಅನಿಲ್ ತಮಿಳು ಚಿತ್ರದ ರಿಮೇಕ್ ಅನ್ನು ಬಿಡುಗಡೆ ಮಾಡಿದ ಕೇವಲ ಒಂದು ವಾರದ ನಂತರ ಖರೀದಿಸಿದರು. ಅವರು ತಮ್ಮ ಸ್ನೇಹಿತ ದುನಿಯಾ ವಿಜಯ್ ಅವರನ್ನು ಸಂಪರ್ಕಿಸಿದರು, ಅವರು ಮುಖ್ಯ ಪಾತ್ರದಲ್ಲಿ ನಟಿಸಲು ಒಪ್ಪಿಕೊಂಡರು ಮತ್ತು ಅವರ ಹೋಮ್ ಬ್ಯಾನರ್ "ದುನಿಯಾ ಟಾಕೀಸ್" ನಲ್ಲಿ ಅವರ ಸ್ನೇಹಿತರು ಚಿತ್ರವನ್ನು ನಿರ್ಮಿಸಲು ಸಹಾಯ ಮಾಡಿದರು. ಅವರು ಪಾತ್ರವನ್ನು ಒಪ್ಪಿಕೊಂಡರು ಮತ್ತು ಯಾವುದೇ ಸಂಭಾವನೆ ಇಲ್ಲದೆ ಉಚಿತವಾಗಿ ನಟಿಸಲು ಮುಂದಾಗಿದ್ದಾರೆ ಎಂದು ವರದಿಯಾಯಿತು. ವಿಜಯ್ ಅವರ ಜನ್ಮದಿನದಂದು ಬೆಂಗಳೂರಿನಲ್ಲಿ 20 ಜನವರಿ 2014 ರಂದು ಚಲನಚಿತ್ರವನ್ನು ಅಧಿಕೃತವಾಗಿ ಪ್ರಾರಂಭಿಸಲಾಯಿತು.
ವಿಜಯ್ ಅವರನ್ನು ನಾಯಕನ ಪಾತ್ರಕ್ಕೆ ಅಂತಿಮಗೊಳಿಸಿದ ನಂತರ, ನಿರ್ಮಾಪಕರು ಗೊಂಬೆಗಳ ಲವ್ ಖ್ಯಾತಿಯ ನಟಿ ಪವನ ಗೌಡ ಅವರನ್ನು ಮೂಲ ಆವೃತ್ತಿಯಲ್ಲಿನ ಸ್ವಾತಿ ರೆಡ್ಡಿ ಪಾತ್ರದಲ್ಲಿ ನಾಯಕಿಯಾಗಿ ನಟಿಸಲು ಸಂಪರ್ಕಿಸಿದರು. ಪ್ರಮುಖ ಪೋಷಕ ಪಾತ್ರಕ್ಕೆ ನಟ ರಂಗಾಯಣ ರಘು ಅವರನ್ನು ಆಯ್ಕೆ ಮಾಡಲಾಗಿದೆ. ಖ್ಯಾತ ಕಿರುತೆರೆ ನಟ ರಜನಿಕಾಂತ್ ಕೂಡ ಚಿತ್ರದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ.
ಹಿನ್ನೆಲೆಸಂಗೀತ
ಚಿತ್ರದ ಬಿಡುಗಡೆಯ ಸಮಯದಲ್ಲಿ ವೀರ್ ಸಮರ್ಥ್ ಅವರಂತಹ ಹೆಸರುಗಳು ಕೇಳೀಬಂದ ನಂತರ ಸಂಗೀತ ಸಂಯೋಜಕ ಅರ್ಜುನ್ ಜನ್ಯ ಅವರು ಹಾಡುಗಳು ಮತ್ತು ಚಿತ್ರ ಎರಡಕ್ಕೂ ಸಂಗೀತ ನೀಡಲು ನಿರ್ಧರಿಸಿದರು. ವೀರ್ ಸಮರ್ಥ್ ಸಂಯೋಜಿಸಿದ ಒಂದು ಹಾಡನ್ನು ಅಂತಿಮ ಹಾಡುಗಳ ಪಟ್ಟಿಯಲ್ಲಿ ಉಳಿಸಿಕೊಳ್ಳಲಾಗಿದೆ. ಯೋಗರಾಜ್ ಭಟ್ ಮತ್ತು ಚೇತನ್ ಕುಮಾರ್ ಸಾಹಿತ್ಯ ಬರೆದಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ವಿನ್ಸೆಂಟ್ ಜಾನ್ ಪೀಟರ್ ಸಾಲ್ಡಾನಾ
ಸಲ್ಡಾನ್ಹಾ ತನ್ನ ಬರಹಗಳಲ್ಲಿ ಬಲವಾದ ಕ್ಯಾಥೋಲಿಕ್ ಗುರುತನ್ನು ಉಳಿಸಿಕೊಂಡಿದ್ದಾನೆ ಮತ್ತು 1784 ರಿಂದ 1799 ರವರೆಗೆ ಮುಸ್ಲಿಂ ಆಡಳಿತಗಾರ ಟಿಪ್ಪು ಸುಲ್ತಾನ್ ನಿಂದಾಗಿ ಶ್ರೀರಂಗಪಟ್ಟಣದಲ್ಲಿ 15 ವರ್ಷಗಳ ಸೆರೆಯಲ್ಲಿ 60,000 ಮಂಗಳೂರಿನ ಕ್ಯಾಥೋಲಿಕರು ಅನುಭವಿಸಿದ ನೋವುಗಳು ಮತ್ತು ಗೋವಾ ಕ್ಯಾಥೋಲಿಕರ ದಬ್ಬಾಳಿಕೆ ಅವರ ಮುಖ್ಯ ವಿಷಯಗಳಾಗಿವೆ. ವಿಚಾರಣೆ. ಅವರ ಕಾವ್ಯನಾಮ ಖಡಪ್ (ದಿ ರಾಕ್) ನಿಂದ ಅವರನ್ನು ಜನಪ್ರಿಯವಾಗಿ ಗುರುತಿಸಲಾಗುತ್ತದೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ವಿನ್ಸೆಂಟ್ ಜಾನ್ ಪೀಟರ್ ಸಲ್ಡಾನ್ಹಾ ಅವರು 9 ಜೂನ್ 1925 ರಂದು ಮಂಗಳೂರಿನ ಓಂಜೂರ್ ಪ್ರದೇಶದಲ್ಲಿ ಮಾರ್ಟಿನ್ ಲಿಗೌರಿ ಸಲ್ಡಾನ್ಹಾ ಮತ್ತು ಥೆರೆಸಾ ಸಲ್ಡಾನ್ಹಾ ದಂಪತಿಗಳಿಗೆ ಎಂಟು ಮಗುವಾಗಿ ಜನಿಸಿದರು. ಅವರು ಮಂಗಳೂರಿನ ಕ್ಯಾಥೋಲಿಕರು, ಮತ್ತು ಓಂಜೂರಿನ ಸಲ್ಡಾನ್ಹಾ-ಪ್ರಭು ಕುಲಕ್ಕೆ ಸೇರಿದವರು. ಸಲ್ಡಾನ್ಹಾ ಅವರು ಮಂಗಳೂರಿನ ಸೇಂಟ್ ಜೋಸೆಫ್ ಹೈಯರ್ ಎಲಿಮೆಂಟರಿ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಈ ಅವಧಿಯಲ್ಲಿ, ಅವರು ಅಭ್ಯುದಯ ಎಂಬ ಶಾಲಾ ಕೈಬರಹದ ಪತ್ರಿಕೆಗೆ ನಿಯಮಿತವಾಗಿ ಬರೆದರು ಕನ್ನಡ. ಶಾಲೆಯಲ್ಲಿ ಸ್ಕಿಟ್‌ಗಳು ಮತ್ತು ಕಿರು ನಾಟಕಗಳನ್ನು ಬರೆಯುವಲ್ಲಿ ಮತ್ತು ಪ್ರದರ್ಶಿಸುವಲ್ಲಿ ಅವರು ಬಹಳ ಜನಪ್ರಿಯರಾಗಿದ್ದರು. ನಂತರ ಅವರು ತಮ್ಮ ಮಧ್ಯಂತರ ಶಿಕ್ಷಣವನ್ನು ಮುಂದುವರಿಸಲು ಮಂಗಳೂರಿನ ಸೇಂಟ್ ಅಲೋಶಿಯಸ್ ಕಾಲೇಜಿಗೆ ಸೇರಿದರು.
ಅವರ ಮಧ್ಯಂತರ ಶಿಕ್ಷಣದ ನಂತರ, ಅವರು ಮಂಗಳೂರಿನ ಪದುವಾ ಪ್ರೌಢಶಾಲೆಯಲ್ಲಿ ದೈಹಿಕ ಬೋಧಕರಾಗಿ ಮತ್ತು ಇಂಗ್ಲಿಷ್ ಶಿಕ್ಷಕರಾಗಿ ಕೆಲಸ ಮಾಡಿದರು. ಸಲ್ಡಾನ್ಹಾ ಕ್ರೀಡೆ ಮತ್ತು ದೈಹಿಕ ಬೆಳವಣಿಗೆಯಲ್ಲಿಯೂ ಆಸಕ್ತಿ ಹೊಂದಿದ್ದರು. ಅವರು ಸ್ನಾಯು ನಿರ್ಮಾಣದ ಬಗ್ಗೆ ವಿದೇಶಿ ಪುಸ್ತಕಗಳನ್ನು ಓದುತ್ತಿದ್ದರು, ಮತ್ತು ಯುವಕರಿಗೆ ವೇಟ್‌ಲಿಫ್ಟಿಂಗ್‌ನಲ್ಲಿ ತರಬೇತಿ ನೀಡುತ್ತಿದ್ದರು. ನಂತರ ಅವರು ಬಾಂಬೆಗೆ ವಲಸೆ ಹೋದರು. ಅವರ ಉತ್ತಮ ಇಂಗ್ಲಿಷ್ ಮತ್ತು ಕೈಬರಹ ಕೌಶಲ್ಯದಿಂದಾಗಿ, ಅವರಿಗೆ ಹಿಂದೂಸ್ತಾನ್ ಇನ್ಶುರೆನ್ಸ್ ಕೋಆಪರೇಟಿವ್ ಸೊಸೈಟಿಯಿಂದ ಉದ್ಯೋಗ ದೊರಕಿತು. ಸಲ್ಡಾನ್ಹಾ 1950 ರಲ್ಲಿ ಕೆಲಸಕ್ಕೆ ರಾಜೀನಾಮೆ ನೀಡಿದರು, ಅದೇ ವರ್ಷದಲ್ಲಿ ಅವರು ತಮ್ಮ ಸಾಹಿತ್ಯಿಕ ವೃತ್ತಿಜೀವನವನ್ನು ಪ್ರಾರಂಭಿಸಿದರು.
ಸಾಹಿತ್ಯ ವೃತ್ತಿ
ಮಂಗಳೂರಿನಲ್ಲಿ ಸಲ್ಡಾನ್ಹಾ ಕನ್ನಡವಾಣಿ ಎಂಬ ಪತ್ರಿಕೆಯನ್ನು ಆರಂಭಿಸಿ ಸಂಪಾದಿಸಿದರು. ಸಲ್ಡಾನ್ಹಾ ಅವರು ತಮ್ಮ ಮೊದಲ ಆರು ಪುಟಗಳ ಕೊಂಕಣಿ ವಾರಪತ್ರಿಕೆ ಪೊಯಿನ್ನಾರಿ (ಪ್ರಯಾಣಿಕ) ಅನ್ನು 10 ಸೆಪ್ಟೆಂಬರ್ 1950 ರಂದು ಬಾಂಬೆಯಲ್ಲಿ ಪ್ರಕಟಿಸಿದರು. ಪೊಯಿನ್ನಾರಿ ಮಂಗಳೂರಿನ ಕ್ಯಾಥೋಲಿಕರು ಪ್ರಕಟಿಸಿದ ಮೂರನೇ ಕೊಂಕಣಿ ವಾರಪತ್ರಿಕೆ; (ಮೊದಲನೆಯದು ಕೊಂಕಣಿ ದಿರ್ವೆಮ್ (ಕೊಂಕಣಿ ಟ್ರೆಷರ್), 1912 ರಲ್ಲಿ ಲೂಯಿಸ್ ಮಸ್ಕರೇನ್ಹಸ್ ಅವರು ಪ್ರಕಟಿಸಿದ್ದು ಮತ್ತು ಎರಡನೆಯದು ಮಂಗಳೂರಿನ ರೋಮನ್ ಕ್ಯಾಥೋಲಿಕ್ ಡಯಾಸಿಸ್ ಪ್ರಕಟಿಸಿದ ವಾರಪತ್ರಿಕೆ ರಾಕ್ನೋ (ಗಾರ್ಡಿಯನ್). ) ಸಲ್ಡಾನ್ಹಾ 1958 ರವರೆಗೆ ಪೊಯಿನ್ನಾರಿಯ ಸಂಪಾದಕರಾಗಿ ಇದ್ದರು ಅದೇ ವರ್ಷ ಮಂಗಳೂರಿಗೆ ಹಿಂದಿರುಗಿದ ಅವರು ನವಭಾರತ (ನ್ಯೂ ಇಂಡಿಯಾ) ಎಂಬ ಕನ್ನಡ ದಿನಪತ್ರಿಕೆಯನ್ನು ಪ್ರಾರಂಭಿಸಿದರು, ಅದರಲ್ಲಿ ಅವರು ಉಪಸಂಪಾದಕರಾಗಿ ಕೆಲಸ ಮಾಡಿದರು. ಹಣದ ಕೊರತೆಯಿಂದಾಗಿ ದಿನನಿತ್ಯದ ನಂತರ ಮುಚ್ಚಲಾಯಿತು.
ಸಲ್ಡಾನ್ಹಾ ಅವರು ಮಂಗಳೂರಿನ ಕ್ಯಾಥೊಲಿಕರು ಶ್ರೀರಂಗಪಟ್ಟಣದಲ್ಲಿ ಸೆರೆಯಲ್ಲಿದ್ದಾಗ ಅನುಭವಿಸಿದ ನೋವುಗಳು, ಗೋವಾ ವಿಚಾರಣೆಯ ಸಮಯದಲ್ಲಿ ಗೋವಾದ ಕ್ಯಾಥೋಲಿಕರ ದಬ್ಬಾಳಿಕೆ ಮತ್ತು ಟಿಪ್ಪು ಸುಲ್ತಾನರ ಆಳ್ವಿಕೆಯ ಬಗ್ಗೆ 14 ಪುಸ್ತಕಗಳನ್ನು ಬರೆದಿದ್ದಾರೆ. ಅವರು ತೊರಿಚಿ ದಾಲ್ (ಪಾರಿವಾಳ ಬಟಾಣಿ), ತಂಬಡ್ಡಿ ಪಿತುಲ್ (ಕೆಂಪು ತಾಮ್ರ) ಮತ್ತು ರುಜ್ವಾತ್ (ಸಾಕ್ಷ್ಯ) ನಂತಹ ಕೆಲವು ಪತ್ತೇದಾರಿ ಕಾದಂಬರಿಗಳನ್ನು ಸಹ ಬರೆದಿದ್ದಾರೆ. ತನ್ನ ಅತ್ಯುತ್ತಮ ಕರೆಯಲ್ಪಡುವ ಐತಿಹಾಸಿಕ ಕಾದಂಬರಿಗಳು ಬೆಳ್ತಂಗಡಿಛೋ ಬಾಲ್ಟಾಜಾರ್ (ಬೆಳ್ತಂಗಡಿ ಆಫ್ ಬಾಲ್ಟಾಜಾರ್   ), ದೇವಚೆ   ಕೃಪೇನ್ (ದೇವರ ಕೃಪೆಯಿಂದ ಮೂಲಕ), ಸರ್ದಾರಾಚಿ ಸಿನೋಲ್  ಮತ್ತು Infernachi Daram (ನರಕದ ಗೇಟ್ಸ್). ಈ ಮೇಲಿನ ಎಲ್ಲಾ ಕಾದಂಬರಿಗಳು   ಶ್ರೀರಂಗಪಟ್ಟಣದಲ್ಲಿ 1784 ಟಿಪ್ಪು ಸುಲ್ತಾನನಿಂದ 60,000 ಮಂಗಳೂರು ಕ್ಯಾಥೊಲಿಕ್ಕರ ಬಂಧನ ಮತ್ತು  ಗಡೀಪಾರು ಕುರಿತಾಗಿವೆ. ಈ ಕಾದಂಬರಿಗಳಲ್ಲಿ ಟಿಪ್ಪುವನ್ನು ಕುತಂತ್ರಿ, ಅಹಂಕಾರಿ, ಕಠಿಣ ಹೃದಯಿ, ಸೇಡು ತೀರಿಸಿಕೊಳ್ಳುವ, ಆದರೂ ಸ್ವಯಂ ನಿಯಂತ್ರಣದಿಂದ ಕೂಡಿರುವವನಂತೆ ಚಿತ್ರಿಸಲಾಗಿದೆ. ಮತ್ತೊಂದೆಡೆ, ಅವರು ಹದಿನೆಂಟನೇ ಶತಮಾನದ ಮಂಗಳೂರಿನ ಕ್ಯಾಥೋಲಿಕ್ ಸಮುದಾಯವನ್ನು ಧೈರ್ಯಶಾಲಿ, ಕಠಿಣ ಪರಿಶ್ರಮ ಮತ್ತು ನಿಸ್ವಾರ್ಥಿ ಎಂದು ಚಿತ್ರಿಸಿದ್ದಾರೆ. ಅವರ ಕಾದಂಬರಿಗಳ ಮಂಗಳೂರು ಕ್ಯಾಥೋಲಿಕ್ ಪಾತ್ರಗಳಾದ ಬೆಳ್ತಂಗಡಿಯ ಬಾಲ್ತಜಾರ್, ಓಂಜೂರಿನ ಸರ್ದಾರ್ ಸಿಮಾನ್ ಪ್ರಭು, ಫಳ್ನೀರ್‌ನ ಸರ್ದಾರ್ ಆಂಥೋನ್ ಶೇಟ್, ದುಮ್ಗಾ ಪೀಂತ್ ಮತ್ತು ಆಗ್ನೆಸ್ ಕುವೋರ್ನ್ ಅವರು ಅಪಾರ ಧೈರ್ಯ, ಉದಾತ್ತತೆ ಮತ್ತು ನಿಸ್ವಾರ್ಥ ಸೇವೆಯನ್ನು ಪ್ರದರ್ಶಿಸುತ್ತಾರೆ.
ಅವರ ಕಾದಂಬರಿ ಸೈಬಾ ಭೋಗೋಸ್ (ಓ ದೇವರೇ ಕ್ಷಮಿಸಿ!) ಹದಿನೆಂಟನೇ ಶತಮಾನದಲ್ಲಿ ಗೋವಾದ ಹಿಂದೂಗಳು ಮತ್ತು ಕ್ಯಾಥೋಲಿಕ್‌ಗಳ ಮೇಲೆ ಗೋವಾ ವಿಚಾರಣೆ ಮತ್ತು ಪೋರ್ಚುಗೀಸ್ ದಬ್ಬಾಳಿಕೆಯ ಕುರಿತಾಗಿದೆ. ಸಲ್ಡಾನ್ಹಾ ಅವರ ಕಾದಂಬರಿಗಳಿಗೆ ವ್ಯಾಪಕ ಪ್ರಶಂಸೆ ಮತ್ತು ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆದರು. ಅವರ ಕಾದಂಬರಿಗಳಲ್ಲಿ ಒಂದಾದ ಸರ್ದಾರಾಚಿ ಸಿನೋಲ್ ಅನ್ನು ಅತ್ಯಂತ ಯಶಸ್ವಿ ನಾಟಕವಾಗಿ ಪರಿವರ್ತಿಸಲಾಯಿತು. ಸಲ್ಡಾನ್ಹ ಕೂಡ ಒಬ್ಬ ಕವಿ; ಕೊಂಣ್ ಚೆ ಶೆತ್ಕರ್ (ಕೊಂಕಣದ ರೈತರು) ಅವರ ಅತ್ಯಂತ ಪ್ರಸಿದ್ಧವಾದ ಕವಿತೆ. ಕೊಂಕಣಿ ಸಾಹಿತ್ಯಕ್ಕೆ ಅವರ ಸಮೃದ್ಧ ಕೊಡುಗೆಗಳನ್ನು ಗುರುತಿಸಿ, ಸಲ್ಡಾನ್ಹಾ ಅವರು ಹಲವಾರು ಪ್ರಶಸ್ತಿಗಳಿಗೆ, ವಿಶೇಷವಾಗಿ 1975 ರಲ್ಲಿ ಅಖಿಲ ಭಾರತ ಲೇಖಕರ ಸಮ್ಮೇಳನದಿಂದ ಪ್ರಶಸ್ತಿಗೆ ಪಾತ್ರರಾಗಿದ್ದರು
ಕಡೆಯ ವರ್ಷಗಳು
ಸಲ್ಡಾನ್ಹಾ ಅವರ ಜೀವನದ ಕೊನೆಯ ದಶಕವು ಇಂಗ್ಲಿಷ್-ಕೊಂಕಣಿ ನಿಘಂಟಿನ ಸಂಕಲನಕ್ಕೆ ಮೀಸಲಾಗಿತ್ತು. 20 ನೇ ಶತಮಾನದ ಇಂಗ್ಲಿಷ್-ಕೊಂಕಣಿ ಸಂಕ್ಷಿಪ್ತ ( ಕನ್ನಡ ಮತ್ತು ದೇವನಾಗರಿ ಲಿಪಿಗಳು ) ಎಂಬ ಶೀರ್ಷಿಕೆಯ ಈ ಕೃತಿಯು ಅವರ ಜೀವಿತಾವಧಿಯಲ್ಲಿ ಎಂದಿಗೂ ಪೂರ್ಣಗೊಳ್ಳಲಿಲ್ಲ ಮತ್ತು ಪರಿಣಾಮವಾಗಿ, ಅಪ್ರಕಟಿತವಾಗಿ ಉಳಿತು. ನಿಘಂಟಿನಲ್ಲಿ 160,000 ಕ್ಕೂ ಹೆಚ್ಚು ಕೊಂಕಣಿ ಪದಗಳ ಅರ್ಥಗಳಿವೆ. 16 ಜನವರಿ 1994 ರಂದು, ಸಲ್ಡಾನ್ಹಾ ಅವರನ್ನು ಕರ್ನಾಟಕ ಸರ್ಕಾರವು ಕರ್ನಾಟಕ ಕೊಂಕಣಿ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರನ್ನಾಗಿ ನೇಮಿಸಿತು. ಸ್ವಲ್ಪ ಸಮಯದ ನಂತರ, ಅವರು ದುರ್ಬಲವಾದ ಪಾರ್ಶ್ವವಾಯುವಿಗೆ ಒಳಗಾದರು, ಇದರ ಪರಿಣಾಮವಾಗಿ ಅವರು ತಮ್ಮ ಮನೆಗೆ ಸೀಮಿತರಾಗಿದ್ದರು. ಫೆಬ್ರವರಿ 2000 22 ಹೃದಯಸ್ತಂಭನದಿಂದ ಮರಣಿಸಿದ್ದರು
ಉಲ್ಲೇಖಗಳು
ವರ್ಗ:೨೦೦೦ ನಿಧನ ವರ್ಗ:೧೯೨೫ ಜನನ ವರ್ಗ:ಮಂಗಳೂರಿನ ಬರಹಗಾರರು
ಮೆಡೋಸ್ ಟೇಲರ್
thumb|1873 ರಲ್ಲಿ ಮೆಡೋಸ್ ಟೇಲರ್ ಮೆಡೋಸ್ ಟೇಲರ್, (1808-1876)- ಭಾರತಲ್ಲಿದ್ದ ಒಬ್ಬ ಬ್ರಿಟಿಷ್ ಅಧಿಕಾರಿ, ಕಾದಂಬರಿಕಾರ, ಪುರಾತತ್ವಜ್ಞ.
ಬದುಕು
ಲಿವರ್‍ಪೂಲಿನ ವರ್ತಕನೊಬ್ಬನ ಮಗನಾಗಿ 1808ರಲ್ಲಿ ಹುಟ್ಟಿದ. ಫಿಲಿಪ್ ಮೆಡೋಸ್ ಟೇಲರ್ ಎಂಬುದು ಇವನ ಪೂರ್ತಿ ಹೆಸರು. ಇವನ ತನ್ನ 16ನೆಯ ವಯಸ್ಸಿನಲ್ಲಿ ಭಾರತಕ್ಕೆ ಬಂದು ಹೈದರಾಬಾದ್ ನಿಜಾಮನ ಸೈನ್ಯಕ್ಕೆ ಸೇರಿ ದೊಡ್ಡ ಹುದ್ದೆಗೆ ಏರಿದ. ಸುಮಾರು 1840ರಿಂದ ಸುರಪುರ (ಯಾದಗಿರಿ ಜಿಲ್ಲೆ) ನಾಯಕರ ಸಂಸ್ಥಾನದಲ್ಲಿ ಆಗಿನ ಬ್ರಿಟಿಷ್ ಸರ್ಕಾರದ ರಾಜಿಕೀಯ ಪ್ರತಿನಿಧಿಯಾಗಿ, ಸಂಸ್ಥಾನದ ಏಳಿಗೆಗಾಗಿ ಶ್ರಮಿಸಿ ದಕ್ಷನೆಂದು ಪ್ರಸಿದ್ಧಿ ಪಡೆದ.
ಇವನು ಬರುವ ಮುನ್ನ ಆ ಸಂಸ್ಥಾನದ ರಾಜಕೀಯ ಮತ್ತು ಆರ್ಥಿಕ ಪರಿಸ್ಥಿತಿ ತೀರ ಹದಗೆಟ್ಟಿತ್ತು ಕೃಷ್ಣಪ್ಪ ನಾಯಕನ ಮರಣಾನಂತರ ಅವನ ಹಿರಿಯ ರಾಣಿ ಈಶ್ವರಮ್ಮ ತನ್ನ ಚಿಕ್ಕವಯಸ್ಸಿನ ಮಗ ವೆಂಕಟಪ್ಪ ನಾಯಕನ ಹೆಸರಿನಲ್ಲಿ ಸಂಸ್ಥಾನವನ್ನು ಆಳುತ್ತಿದ್ದಳು. ರಾಜಮನೆತನದಲ್ಲಿ ಅಧಿಕಾರಕ್ಕಾಗಿ ನಡೆಯುತ್ತಿದ್ದ ಒಳಜಗಳಗಳನ್ನು ತಪ್ಪಿಸಲು ಟೇಲರ್ ತಾಳ್ಮೆಯಿಂದಲೂ ಚತುರತೆಯಿಂದಲೂ ಪ್ರಯತ್ನಿಸಿದ. ಸಂಸ್ಥಾನದ ಸುಧಾರಣೆಗಾಗಿ ದುಡಿದ. 10ವರ್ಷದ ವೆಂಕಟಪ್ಪ ನಾಯಕನನ್ನು ಸಿಂಹಾಸನದ ಮೇಲೆ ಕೂರಿಸಿ, ಪಟ್ಟಾಭಿಷೇಕ ನೆರವೇರಿಸಿದ. ವೆಂಕಟಪ್ಪ ನಾಯಕನಿಗೆ ವಿದ್ವಾಂಸರಿಂದ ಶಿಕ್ಷಣ ಕೊಡಿಸಿದ. ರಾಜ್ಯದಲ್ಲಿ ರೈತರಿಗಾಗುತ್ತಿದ್ದ ತೊಂದರೆಗಳನ್ನು ನಿವಾರಿಸಿ ಕಂದಾಯದ ವ್ಯವಸ್ಥೆ ಮಾಡಿದ. ಹೈದರಾಬಾದ್ ನಿಜಾóಮ ಸುರಪುರದ ಮೇಲೆ ಅನ್ಯಾಯದ ಸಾಲದ ಹೊರೆ ಏರಿಸಿದ್ದನ್ನು ತಪ್ಪೆಂದು ತೋರಿಸಿ ಅವನಿಂದಲೇ ಸುರಪುರಕ್ಕೆ 11 ಲಕ್ಷ ರೂ. ಬರುವ ಹಾಗೆ ಮಾಡಿದ. ಇವನ ಸುವ್ಯವಸ್ಥಿತ ಆಡಳಿತದಿಂದ ಸಂಸ್ಥಾನದಲ್ಲಿ ದರೋಡೆಗಳು ಕಡಿಮೆಯಾದವು. ಜೋನಾಳ, ಕಚಕನೂರು ಮುಂತಾದೆಡೆಗಳಲ್ಲಿ. ಕೆರೆಗಳು ನಿರ್ಮಾಣವಾದುವು. ರಾಜ್ಯದ ಖರ್ಚನ್ನು ಕಡಿಮೆ ಮಾಡಿ ಆದಾಯವನ್ನು ಹೆಚ್ಚಿಸಿದ. ರಾಜಾ ವೆಂಕಟಪ್ಪ ನಾಯಕ ಟೇಲರ್‍ನಿಂದ ಬ್ರಿಟಿಷರ ರಾಜ್ಯ ಪದ್ಧತಿ, ಸ್ವಾಭಿಮಾನ, ಸ್ವಾತಂತ್ರಯಪ್ರಿಯತೆ ಮುಂತಾದವನ್ನು ಕಲಿತುಕೊಂಡ. 1853ರ ಜೂನ್ 2ರಂದು ಟೇಲರ್ ಆಡಳಿತ ಅಧಿಕಾರವನ್ನು ವೆಂಕಟಪ್ಪ ನಾಯಕನಿಗೆ ಒಪ್ಪಿಸಿ ಬೀರಾರ್ ಜಿಲ್ಲಾಧಿಕಾರಿಯ ಹುದ್ದೆ ವಹಿಸಿಕೊಂಡ.
ರಾಜಾ ವೆಂಕಟಪ್ಪ ನಾಯಕ ಟೇಲರನ ಪ್ರೀತಿಯ ಮತ್ತು ಉತ್ತಮಕಾರ್ಯಗಳ ಜ್ಞಾಪಕಾರ್ಥವಾಗಿ, ಅವನು ಸುರಪುರದಲ್ಲಿ ವಾಸಿಸುತ್ತಿದ್ದ ಬಂಗ್ಲೆಯನ್ನು ಕೃತಜ್ಞತಾಪೂರ್ವಕವಾಗಿ 20.000 ರೂಗಳಿಗೆ ಕೊಂಡ. ಅದನ್ನು ಟೇಲರ್ಸ್ ಮಂಜಿಲ್ ಎಂದು ಕರೆಯುತ್ತಾರೆ. ಈಗ ಇದು ಕರ್ನಾಟಕ ಸರ್ಕಾರದ ಪುರಾತತ್ವ ಶಾಖೆಯ ರಕ್ಷಣೆಯಲ್ಲಿದೆ. ಟೇಲರ್ ಹೈದರಾಬಾದ್ ಸಂಸ್ಥಾನದಲ್ಲಿ ರೆಸಿಡೆಂಟ್ ಜನರಲ್ ಆಗಿದ್ದಾಗ ಠಕ್ಕರನ್ನು ಅಡಗಿಸಿದ್ದು ಅವನ ಇನ್ನೊಂದು ಮುಖ್ಯ ಸಾಧನೆ.
ಕಾದಂಬರಿಗಳು, ಆತ್ಮಕಥೆ
ಟೇಲರ್ ಭಾರತದ ಜನಜೀವನವನ್ನು ಕುರಿತು ಕೆಲವು ಕಾದಂಬರಿಗಳನ್ನು ಬರೆದಿದ್ದಾನೆ. ಕನ್ಫೆಷನ್ಸ್ ಆಫ್ ಎ ತಗ್ (1839), ತಾರಾ (1863), ಎ ನೋಬಲ್ ಕ್ವೀನ್ (1878) ಮುಖ್ಯವಾದ ಕೃತಿಗಳು. ದಿ ಸ್ಟೋರಿ ಆಫ್ ಮೈ ಲೈಫ್ ಎಂಬುದು ಈತನ ಆತ್ಮಕಥೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕರ್ನಾಟಕ ಇತಿಹಾಸ
ಅಲೆಕ್ಸಾಂಡರ್ ಪೋರ್ಫಿರ್‌ಏವಿಚ್ ಬೋರೋದಿನ್
ರಷಿಯಾದ ರಸಾಯನವಿಜ್ಞಾನಿ ಮತ್ತು ಸಂಗೀತ ರಚನಾಕಾರರಾಗಿದ್ದ ಅಲೆಕ್ಸಾಂಡರ್ ಪೋರ್ಫಿರ್‌ಏವಿಚ್ ಬೋರೋದಿನ್‌ರವರು ೧೮೩೩ರ ನವೆಂಬರ್ ೧೨ರಂದು ಸೆಂಟ್ ಪೀಟರ್ಸ್‌ಬರ್ಗ್‌ನಲ್ಲಿ ಜನಿಸಿದರು. ಬೋರೋದಿನ್‌ರವರು ಆಲ್ಡಿಹೈಡ್‌ಗಳ (aldehydes) ಮೇಲೆ ಸಂಶೋಧನೆ ನಡೆಸಿ ಅನೇಕ ಉಪಯುಕ್ತ ವಿಷಯಗಳನ್ನು ಪ್ರಕಟಿಸಿದರು. ಅವರು ೧೮೭೨ರಲ್ಲಿ ಮಹಿಳೆಯರಿಗಾಗಿ ವೈದ್ಯಕೀಯ ಶಾಲೆಯನ್ನು ಸ್ಥಾಪಿಸಲು ನೆರವಾದರು. ಅವರು ಕಂಡಹಿಡಿದ ಒಂದು ರಾಸಾಯನಿಕ ಕ್ರಿಯೆಗೆ ’ಬೋರೋದಿನ್ ಪ್ರತಿಕ್ರಿಯೆ’ (Borodin reaction) ಎಂಬುದಾಗಿ ಕರೆಯಲಾಗಿದೆ. ಹಾಗೆಯೇ ಅವರು ಸುಮಾರು ೧೮೭೨ರಲ್ಲಿ ಚಾರ್ಲ್ಸ್-ಅಡಾಲ್ಫೆ ವುರ್ಟ್‌ಝ್‌ರವರ ಜೊತೆ ಸೇರಿ ’ಅಲ್ಡೋಲ್ ಪ್ರತಿಕ್ರಿಯೆ’ಯನ್ನು (Aldol reaction) ಕಂಡುಹಿಡಿದರು. ನಂತರ ಅವರ ಒಲವು ಸಂಗೀತದ ಕಡೆಗೆ ತಿರುಗಿತು. ಅವರು ೧೮೮೭ರ ಫೆಬ್ರವರಿ ೨೭ರಂದು ಸೆಂಟ್ ಪೀಟರ್ಸ್‌ಬರ್ಗ್‌ನಲ್ಲಿ ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಆಂಫಿಯಾಕ್ಸಸ್
ಆಂಫಿಯಾಕ್ಸಸ್ thumb|ಬ್ರಾಂಕಿಯೋಸ್ಟೋಮ ಲಾನ್ಸಿಯೊಲೇಟಮ್ ಬ್ರಾಂಕಿಯೊಸ್ಟೋಮ ಅಥವಾ ಲಾನ್ಸೆಲೆಟ್ ಎಂಬ ಹೆಸರಿನ ಈ ಪ್ರಾಣಿ ಸಿಫಾಲೊ ಕಾರ್ಡೆಟ ಎಂಬ ಉಪವಂಶಕ್ಕೆ ಸೇರಿದೆ. ಸಣ್ಣ ಮೀನಿನಾಕಾರದ ಪಾರದರ್ಶಕ ಸಮುದ್ರ ವಾಸಿ. 28 ಪ್ರಭೇದಗಳಿವೆ. ಪ್ರಪಂಚದ ಎಲ್ಲ ಸಮುದ್ರಗಳಲ್ಲೂ ಜೀವಿಸುತ್ತವೆ. ಉದ್ದ ಒಂದು ಅಥವಾ ಎರಡು ಅಂಗುಲದಷ್ಟು ಬೆಳೆಯುವದು. ಸುಲಭವಾಗಿ ಈಜುತ್ತವೆ. ಮರಳಿನಲ್ಲಿ ವೇಗವಾಗಿ ನುಗ್ಗಿ ಮುಂಭಾಗ ಮಾತ್ರ ಮರಳಿನ ಮೇಲೆ ಕಾಣುವಂತೆ ಅವಿತುಕೊಳ್ಳುತ್ತದೆ. ಜೀವಮಾನದ ಹೆಚ್ಚಿಗೆ ಕಾಲವನ್ನು ಸ್ಥಾಯಿಜೀವಿಯಾಗಿ ಕಳೆಯುತ್ತದೆ. ಉದ್ದವಾದ ಎಡಬಲ ಪಕ್ಕಕ್ಕೆ ಚಪ್ಪಟೆಯಾಗಿದ್ದು ಆಕಾರದಲ್ಲಿ ಭರ್ಜಿಯನ್ನು ಹೋಲುತ್ತದೆ. ನಿರ್ದಿಷ್ಟವಾದ ತಲೆ, ದವಡೆಗಳು, ಹೃದಯ, ಜ್ಞಾನೇಂದ್ರಿಯಗಳು, ವಿಶಿಷ್ಟ ರೀತಿಯ ಮೆದುಳು ಇವಾವುವೂ ಇಲ್ಲ. ದೇಹದ ಮುಂದಿನ ತುದಿಯ ಕೆಳ ಭಾಗದಲ್ಲಿರುವ ಬಾಯಿ ಕುಂಚಿಗೆಯಲ್ಲಿದೆ. ಬಾಯಿ ಕುಂಚಿಗೆಯ ಅಂಚಿನಲ್ಲಿ ಸಣ್ಣ ಸಣ್ಣ ತಂತುಗಳು ಸುತ್ತುಗಟ್ಟಿಕೊಂಡಿವೆ. ಬೆನ್ನು ಈಜುರೆಕ್ಕೆ, ಬಾಲದ ಈಜುರೆಕ್ಕೆ ಮತ್ತು ಆಸನ ದ್ವಾರದವರೆಗೂ ಹರಡಿರುವ ಕೆಳಗಿನ ಈಜು ರೆಕ್ಕೆ ಇವೆ. ದೇಹದ ತಳಭಾಗದ ಉದ್ದಕ್ಕೂ ಏಟ್ರಿಯಂ ದ್ವಾರದವರೆಗೆ ಮೆಟಪ್ಲೂರಲ್ ಮಡಿಕೆಗಳಿವೆ. ಇವುಗಳ ಹಿಂದೆ ಏಟ್ರಿಯಂ ರಂಧ್ರವಿದೆ. ಬಾಲದ ಈಜುರೆಕ್ಕೆಯ ಮುಂಭಾಗದ ಎಡದಲ್ಲಿ ಗುದದ್ವಾರವಿದೆ. ದೇಹದ ಎರಡುಪಕ್ಕಗಳಲ್ಲೂ <-ಆಕಾರದ ಮಯೋಟೋನ್ ಸ್ನಾಯುಗಳು ಅವುಗಳ ಮಧ್ಯೆ ತಡಿಕೆಗಳಂತೆ ಮಯೋಕಾಮೆಟಗಳೂ ಇವೆ. ಸ್ನಾಯುಗಳು ಈಜಲು ಸಹಕರಿಸುತ್ತವೆ. ಜೀವಿಯ ಅಕ್ಷದಲ್ಲಿ ಆಧಾರ ಸ್ತಂಭದಂತಿರುವ ನೋಟೊಕಾರ್ಡ್ (ಬೆನ್ನುಮೂಳೆಗೆ ವಿಕಾಸದ ಮೂಲವೆನಿಸಿದ ಅರ್ಧಮೃದ್ವಸ್ಥಿಯ ಪಟ್ಟಿ) ಒಂದು ತುದಿಯಿಂದ ಮತ್ತೊಂದು ತುದಿಯವರೆಗೆ ಚಾಚಿದೆ. ನೋಟೊಕಾರ್ಡಿನ ಮೇಲೆ ಉದ್ದಕ್ಕೂ ಟೊಳ್ಳಾದ ನರಬಳ್ಳಿಯಿದೆ. ಇದು ಮುಂದಿನ ತುದಿಯಲ್ಲಿ ಸರಳ ರಚನೆಯ ಮಿದುಳಾಗಿ ರೂಪುಗೊಂಡಿದೆ. ನರಬಳ್ಳಿಯಿಂದ ಅಂತರ್ವಾಹಿ ಮತ್ತು ಬಹಿರ್ವಾಹಿ ನರತಂತುಗಳು ಹೊರಬಂದಿವೆ. ಬಾಯಿ ಮೂಲಕ ದೇಹಕ್ಕೆ ಹೋಗುವ ನೀರು ಆಹಾರ ಪದಾರ್ಥಗಳನ್ನೂ ಉಸಿರಾಡಲು ಆಕ್ಸಿಜನ್ನನ್ನೂ ಒದಗಿಸುತ್ತದೆ. ಪೀಪಾಯಿ ಆಕಾರದ ಗಂಟಲಿನ ಪಕ್ಕೆಗಳಲ್ಲಿ ಸುಮಾರು 50-230 ಕಂಡಿಗಳಂತಿರುವ ರಂಧ್ರಗಳಿವೆ. ಕಿವಿರುಗಳ ಮಧ್ಯೆಯಿರುವ ಗಂಟಲಿನ ಅಡ್ಡೆಡೆಗಳಲ್ಲಿ ಕೈಟಿನ್ ಪದಾರ್ಥದ ಸೈನಾಪ್ಟಿಕ್ಯುಲೆ ಎಂಬ ಅಸ್ಥಿಪಂಜರ ರಚನೆಗಳಿವೆ. ಗಂಟಲೊಳಗಿನ ತಳಭಾಗದ ಉದ್ದಕ್ಕೂ ಶಿಲಕೆ ಮತ್ತು ಗ್ರಂಥಿಗಳಿಂದ ಕೂಡಿದ ಎಂಡೊಸ್ಟೈಲ್ ಇದೆ. ಇದೇ ರೀತಿ ಗಂಟಲಿನ ಮೇಲ್ಭಾಗದ ಉದ್ದಕ್ಕೂ ಒಳಗಡೆ ಶಿಲಕೆಗಳಿಂದ ಕೂಡಿದ ಹೈಪರ್ ಫರಿಂಜಿಲ್ ಎಂಬ ಕಾಲುವೆ ಇದೆ. ಇವೆರಡನ್ನೂ ಸಂಬಂಧಿಸುವಂತೆ ಗಂಟಲಿನ ಮುಂಭಾಗದಲ್ಲಿ ಇಕ್ಕೆಡೆಯಲ್ಲೂ ಒಂದೊಂದು ಶಿಲಕೆಯಿಂದ ಕೂಡಿದ ಪೆರಿಫೆರಿಂಜಲ್ ಕಾಲುವೆಗಳಿವೆ. ಸಮುದ್ರದ ನೀರು ಗಂಟಲಿನೊಳಗೆ ಬಂದಾಗ, ಎಂಡೊಸ್ಟೈಲ್ ಸ್ರವಿಸುವ ಲೋಳೆಗಳಲ್ಲಿ ಸಣ್ಣ ಜೀವಿಗಳು ಸಿಕ್ಕಿಬೀಳುತ್ತವೆ. ಶಿಲಕೆಗಳು ಅವನ್ನು ಚಟುವಟಿಕೆಯಿಂದ ಮುಂದಕ್ಕೆ ಸಾಗಿಸುತ್ತದೆ. ಅವು ಪೆರಿಫೆರಿಂಜಿಲ್ ಕಾಲುವೆಗಳ ಮಾರ್ಗವಾಗಿ ಎಪಿಫೆರಿಂಜಿಯಲ್ ಕಾಲುವೆಗೆ ಬಂದು ಕೊನೆಗೆ ಅನ್ನನಾಳದಲ್ಲಿ ಬೀಳುತ್ತದೆ. ಪಿತ್ತಜನಕಾಂಗವನ್ನು ಹೋಲುವ ಹಿಪಾಟಿಕ್ ಸೀಕಂ ಸ್ರವಿಸುವ ದ್ರವ ಆಹಾರವನ್ನು ಜೀರ್ಣಿಸಲು ಸಹಾಯ ಮಾಡುತ್ತದೆ. ದೇಹದಿಂದ ಹೊರಹೋಗುವ ವಸ್ತುವಿನಲ್ಲಿ ಇಂಗಾಲದ ಡೈಆಕ್ಸೈಡ್ ಮತ್ತು ಇತರ ವಿಸರ್ಜನಾ ವಸ್ತುಗಳಿರುತ್ತವೆ. ಖಚಿತವಾದ ಹೃದಯವಿಲ್ಲದ್ದಿದ್ದರೂ ರಕ್ತಪರಿಚಲನೆಯಾಗುತ್ತದೆ. ಇದಕ್ಕೆ ದೇಹದೊಳಗಿರುವ ಲೋಮನಾಳಗಳು ಮತ್ತು ಸಂಕುಚಿತ ಶಕ್ತಿಯುಳ್ಳ ರಕ್ತನಾಳಗಳು ಕಾರಣ. ನೆಫ್ರೀಡಿಯಗಳು ಶುದ್ಧೀಕರಣ ಕ್ರಿಯೆಯನ್ನು ನಡೆಸುತ್ತವೆ.
ಇದು ಏಕಲಿಂಗ ಪ್ರಾಣಿ. ಪ್ರೌಢಜೀವಿಯಲ್ಲಿ 26-33 ಜೊತೆ ಜನನೇಂದ್ರಿಯಗಳಿರುತ್ತವೆ. ಪ್ರಜನನ ಕ್ಷಣಗಳು ಪಕ್ವವಾದಾಗ ಜನನೇಂದ್ರಿಯವನ್ನುಳಿದು ಏಟ್ರಿಯಂಗೆ ಬಿದ್ದು ಅಲ್ಲಿಂದ ದ್ವಾರದ ಮೂಲಕ ಹೊರಬರುತ್ತವೆ. ತತ್ತಿಗಳಿಡುವ ಕಾಲವಾದ ಸಾಯಂಕಾಲ ಮತ್ತು ರಾತ್ತಿವೇಳೆಯಲ್ಲಿ ಇವು ಬಿರುಸಿನಿಂದ ಈಜಾಡುತ್ತವೆ. ಇವು ಪ್ರೌಢಜೀವಿಗಿಂತ ಹೆಚ್ಚು ಚಟುವಟಿಕೆಯಿಂದಿದ್ದು ಈಜುತ್ತ ಕ್ರಮೇಣ ಪ್ರಬುದ್ಧಾವಸ್ಥೆಯನ್ನು ತಲಪುತ್ತವೆ.
ಲಾರ್ವದ ಬಾಯಿ ಎಡಗಡೆಯೂ ಕಿವಿರಿನ ರಂಧ್ರಗಳು ಬಲಗಡೆಯೂ ಇವೆ. ಆದ್ದರಿಂದ ಎಡಭಾಗಗಳಲ್ಲಿ ಪಾಶ್ರ್ವ ಸಮಾನತೆ ಇಲ್ಲ. ಸುಮಾರು ಮೂರು ತಿಂಗಳುಗಳ ಕಾಲ ಈಜು ಜೀವನ ನಡೆಸಿ ಸಮುದ್ರದ ಆಳ ಸೇರಿ ವಿಶಿಷ್ಟ ರೀತಿಯಲ್ಲಿ ರೂಪ ಪರಿವರ್ತನೆ ಹೊಂದುತ್ತದೆ. ಲಾರ್ವದ ಅವಸ್ಥೆಯಲ್ಲಿ ಕ್ರಮವಾಗಿ ಅಂಗಸಮಷ್ಟಿ ಏರ್ಪಟ್ಟು ಲಾರ್ವ ಪ್ರೌಢ ಜೀವಿಯಾಗುತ್ತದೆ.
ಈ ಪ್ರಾಣಿಯನ್ನು ದವಡೆಗಳಿಲ್ಲದ ಚಕ್ರಾಸ್ಯಗಳಿಗೆ ಹೋಲಿಸಬಹುದೆಂದು ತಲೆರೂಪಗೊಂಡಿರುವ ಕಶೇರುಕಗಳ ರಚನೆಗೆ ಇದು ಸಮೀಪದ್ದೆಂದು ಗ್ರಿಗೊರಿ ವಾದಿಸುತ್ತಾನೆ. ಕಶೇರುಕಗಳ ವಿಕಾಸಕ್ಕೆ ಈ ಪ್ರಾಣಿ ಮೂಲಭೂತವಾಗಿರಬೇಕೆಂದು ಕೆಲವರು ಊಹಿಸುತ್ತಾರೆ. ಆದ್ದರಿಂದ ಈ ಪ್ರಾಣಿಗಳು ಪ್ರಾಣಿಶಾಸ್ತ್ರಜ್ಞರ ಪರೀಕ್ಷೆಗಳಿಗೆ, ವಿಶೇಷ ಪ್ರಯೋಗಗಳಿಗೆ ಈಡಾಗಿವೆ. ಪೂರ್ತಿ ಬೆಳೆದ ನೋಟೊಕಾರ್ಡ ಆಸರೆ ಕಿವಿರು ರಂಧ್ರಗಳು ಮತ್ತು ಕೊಳವೆಯಂಥ ನರದ ಬಳ್ಳಿಯಿರುವುದರಿಂದ ಈ ಪ್ರಾಣಿ ಕಶೇರುಕಗಳ ರಚನೆಯ ಮೂಲ ಸ್ವರೂಪವನ್ನು ಪ್ರತಿನಿಧಿಸುತ್ತದೆ.
ಉಲ್ಲೇಖಗಳು
ವರ್ಗ:ಪ್ರಾಣಿಗಳು
ಸಿದ್ಧಾರ್ಥ (ಚಲನಚಿತ್ರ)
ಸಿದ್ಧಾರ್ಥ 2015 ರ ಭಾರತೀಯ ಕನ್ನಡ ರೋಮ್ಯಾಂಟಿಕ್ ಚಲನಚಿತ್ರವಾಗಿದ್ದು, ಮಿಲನ ಖ್ಯಾತಿಯ ಪ್ರಕಾಶ್ ನಿರ್ದೇಶಿಸಿದ್ದಾರೆ ಮತ್ತು ಪಾರ್ವತಮ್ಮ ರಾಜ್‌ಕುಮಾರ್ ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ ನಟ ರಾಘವೇಂದ್ರ ರಾಜ್‌ಕುಮಾರ್ ಅವರ ಪುತ್ರ ವಿನಯ್ ರಾಜ್‌ಕುಮಾರ್ ಅವರು ನಾಯಕರಾಗಿ ತಮ್ಮ ಚೊಚ್ಚಲ ಚಿತ್ರದಲ್ಲಿ ,  ಜೊತೆಗೆ ಅಪೂರ್ವ ಅರೋರಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರದ ಸಂಗೀತ ವನ್ನು ವಿ. ಹರಿಕೃಷ್ಣ ಸಂಯೋಜಿಸಿದ್ದಾರೆ. ಚಿತ್ರದ ತಯಾರಿಕೆಯು, ಮೇ 2014 2 ರಂದು ಅಧಿಕೃತವಾಗಿ ಆರಂಭವಾಗಿ ಮತ್ತು ಜನವರಿ 2015 23 ಚಿತ್ರಮಂದಿರಗಳಲ್ಲಿ ಬಿಡುಗಡೆ ಆಯಿತು
ಹಿನ್ನೆಲೆಸಂಗೀತ
ಸಂಗೀತ ಸಂಯೋಜಕ ವಿ. ಹರಿಕೃಷ್ಣ ಅವರು 6 ಟ್ರ್ಯಾಕ್‌ಗಳನ್ನು ಒಳಗೊಂಡಿರುವ ಸ್ಕೋರ್ ಮತ್ತು ಸೌಂಡ್‌ಟ್ರ್ಯಾಕ್ ಎರಡಕ್ಕೂ ಸ್ಕೋರ್ ಮಾಡಲು ನಿರ್ಧರಿಸಿದರು. ಹಾಡುಗಳಿಗೆ ಸಾಹಿತ್ಯವನ್ನು ಜಯಂತ್ ಕಾಯ್ಕಿಣಿ ಬರೆದಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಅಲೆಕ್ಸಾಂಡರ್ ಫ್ರೆಡರಿಕ್ ಲಿಂಡೆಮನ್
ಅಲೆಕ್ಸಾಂಡರ್ ಫ್ರೆಡರಿಕ್ ಲಿಂಡೆಮನ್ ಜರ್ಮನಿಯಲ್ಲಿ ಹುಟ್ಟಿ ಬ್ರಿಟನ್ನಿನ ಭೌತವಿಜ್ಞಾನಿಯಾಗಿದ್ದ ಅಲೆಕ್ಸಾಂಡರ್ ಫ್ರೆಡರಿಕ್ ಲಿಂಡೆಮನ್‌ರವರು ವಿನ್‍ಸ್ಟನ್ ಚರ್ಚಿಲ್|ವಿನ್‍ಸ್ಟನ್ ಚರ್ಚಿಲರ ಕಾಲದಲ್ಲಿ ಬ್ರಟನ್ನಿನ ವೈಜ್ಞಾನಿಕ ಸಲಹಗಾರರಾಗಿದ್ದರು.
ಬಾಲ್ಯ
ಲಿಂಡೆಮನ್‍ರವರು ೧೮೮೬ರ ಏಪ್ರಿಲ್ ೫ರಂದು ಜರ್ಮನಿಯ ಬಾಡೆನ್-ಬಾಡೆನ್‌ನಲ್ಲಿ ಜನಿಸಿದರು.
ವೈಜ್ಞಾನಿಕ ಸಂಶೋಧನೆಗಳು
ಲಿಂಡೆಮನ್‌ರವರು ತಮ್ಮ ಸಹಾಯಕ ನೆರ್ಸ್ಟ್‌ರವರ ಜೊತೆ ಸೇರಿಕೊಂಡು ೧೯೧೧ರಲ್ಲಿ ವಿಶೇಷ ಕ್ಯಾಲರಿಮಾಪಕವನ್ನು ತಯಾರಿಸಿ, ಅತ್ಯಂತ ಕಡಿಮೆ ಉಷ್ಣಾಂಶದಲ್ಲಿ ವಿಶಿಷ್ಟ ಉಷ್ಣವನ್ನು (specific heat) ಅಳೆಯಲು ಕ್ವಾಂಟಮ್ ಸಿದ್ಧಾಂತದಲ್ಲಿ ಹೆಚ್ಚಿನ ಪ್ರಯೋಗಗಳನ್ನು ನಡೆಸಿ, ಕ್ವಾಂಟಮ್ ಸಿದ್ಧಾಂತಗಳನ್ನು ಅಭಿವೃದ್ಧಿಪಡಿಸಿದರು. ಹಾಗೆಯೇ ಅವರುಗಳು ಆಲ್ಬರ್ಟ್ ಐನ್‌ಸ್ಟೈನ್‌ರವರು (೧೮೭೯-೧೯೫೫) ೧೯೦೭ರಲ್ಲಿ (ಘನವಸ್ತುಗಳ ವಿಶಿಷ್ಟ ಉಷ್ಣ ನಿರಪೇಕ್ಷ ಶೂನ್ಯತೆಯಲ್ಲಿ ಶೂನ್ಯವಾಗುತ್ತದೆ ಎಂದು ಪ್ರತಿಪಾದಿಸಿ) ರೂಪಿಸಿದ್ದ ವಿಶಿಷ್ಟ ಉಷ್ಣ ಸಮೀಕರಣಗಳನ್ನು ತಮ್ಮ ಪ್ರಯೋಗಗಳಿಂದ ದೃಢಪಡಿಸಿದರು. ವಿಮಾನ ನಿಯಂತ್ರಣ ತಪ್ಪಿ ಏಕೆ ಗಿರಕಿ ಹೊಡೆಯುತ್ತದೆ ಎಂಬುದನ್ನು (ಮೊದಲನೆಯ ವಿಶ್ವಸಮರದ ಕಾಲದಲ್ಲಿ) ವಿವರಿಸಲು ಲಿಂಡೆಮನ್ ಸಿದ್ಧಾಂತವನ್ನು ಮಂಡಿಸಿದರು. ನಂತರ ವಿಮಾನ ಗಿರಕಿ ಹೊಡೆದ ಮೇಲೆ ಅದರಿಂದ ಮೊದಲ ಸ್ಥಿತಿಗೆ ಬರಲು ಏನು ಮಾಡಬೇಕು ಎನ್ನುವುದರ ಬಗ್ಗೆ ವಿವರಿಸಿದ ಲಿಂಡೆಮನ್‌ರವರು ತಾವೇ ವಿಮಾನದಲ್ಲಿ ಕುಳಿತು ತಾವು ನೀಡಿದ್ದ ಪರಿಹಾರವನ್ನು ಯಶಸ್ವಿಯಾಗಿ ಪರೀಕ್ಷಿಸಿದರು.
ನಿಧನ
ಲಿಂಡೆಮನ್‌ರವರು ೧೯೫೭ರ ಜುಲೈ ೩ರಂದು ಆಕ್ಸ್‌ಫರ್ಡ್‌ನಲ್ಲಿ ನಿಧನರಾದರು.
ಮುಹರ್‍ರಮ್
ಮುಹರ್‍ರಮ್ (ಅರಬ್ಬಿ: المحرم) — ಹಿಜರಿ ಕ್ಯಾಲೆಂಡರ್‌ನ ಪ್ರಥಮ ತಿಂಗಳು. ಇಸ್ಲಾಮೀ ನಂಬಿಕೆಯ ಪ್ರಕಾರ ನಾಲ್ಕು ಪವಿತ್ರ ತಿಂಗಳುಗಳಲ್ಲೊಂದು. ಇಸ್ಲಾಮೀ ವರ್ಷವು ಈ ತಿಂಗಳ ಒಂದನೇ ದಿನಾಂಕದಿಂದ ಆರಂಭವಾಗುತ್ತದೆ. ಇದನ್ನು ದೇವರ ತಿಂಗಳು (ಅರಬ್ಬಿ: شهر الله) ಎಂದು ಕೂಡ ಕರೆಯಲಾಗುತ್ತದೆ. ಈ ತಿಂಗಳ ಹತ್ತನೇ ದಿನಕ್ಕೆ ಮುಸಲ್ಮಾನರು ವಿಶೇಷ ಮಹತ್ವ ಕಲ್ಪಿಸುತ್ತಾರೆ. ಸುನ್ನಿ ಮುಸ್ಲಿಮರು ಆ ದಿನ ಉಪವಾಸ ಆಚರಿಸಿದರೆ ಶಿಯಾ ಮುಸ್ಲಿಮರು ಹುಸೈನ್ ಬಿನ್ ಅಲಿಯವರ ನಿಧನಕ್ಕಾಗಿ ಶೋಕಾಚರಣೆ ಮಾಡುತ್ತಾರೆ. ಮುಹರ್‍ರಮ್ ತಿಂಗಳಿಗೆ ಇಸ್ಲಾಮೀ ಪೂರ್ವ ಕಾಲದಿಂದಲೇ ಅರಬ್ಬರು ವಿಶೇಷ ಪಾವಿತ್ರ್ಯತೆ ನೀಡುತ್ತಿದ್ದರು. ಅವರು ಈ ತಿಂಗಳಲ್ಲಿ ಯುದ್ಧ ಮಾಡುತ್ತಿರಲಿಲ್ಲ.
ಅರ್ಥ
ಅರಬ್ಬಿ ಭಾಷೆಯಲ್ಲಿ ಮುಹರ್‍ರಮ್ ಎಂದರೆ ನಿಷಿದ್ಧ. ಈ ತಿಂಗಳನ್ನು ಅರಬ್ಬರು ಯುದ್ಧ ನಿಷಿದ್ಧ ತಿಂಗಳೆಂದು ಪರಿಗಣಿಸುತ್ತಿದ್ದ ಕಾರಣ ಇದಕ್ಕೆ ಈ ಹೆಸರು ಬಂತೆಂದು ಹೇಳಲಾಗುತ್ತದೆ. ಇದಕ್ಕೆ ಪವಿತ್ರ ಎಂಬ ಅರ್ಥವೂ ಇದೆ. ಇಸ್ಲಾಂ ಧರ್ಮದ ನಂತರವೂ ಈ ತಿಂಗಳನ್ನು ಪವಿತ್ರ ಮತ್ತು ಯುದ್ಧ ನಿಷೇಧಿತ ತಿಂಗಳೆಂದು ಪರಿಗಣಿಸಲಾಗುತ್ತಿದೆ.
ಆಶೂರಾ
ಈ ತಿಂಗಳ ಹತ್ತನೇ ದಿನವನ್ನು ಆಶೂರಾ ದಿನ (ಅರಬ್ಬಿ: يوم عاشوراء) ಎಂದು ಕರೆಯಲಾಗುತ್ತದೆ. ಇಸ್ಲಾಮೀ ಪೂರ್ವ ಅರಬ್ಬರು ಈ ದಿನವನ್ನು ಗೌರವಿಸಿ ಉಪವಾಸ ಆಚರಿಸುತ್ತಿದ್ದರು. ಮುಹಮ್ಮದ್ ಪೈಗಂಬರರ ಕಾಲದಲ್ಲಿ ಕುರೈಷರು ಈ ದಿನ ಉಪವಾಸ ಆಚರಿಸುತ್ತಿದ್ದರು. ಈ ದಿನ ದೇವರು ಪ್ರವಾದಿ ಮೋಶೆ ಮತ್ತು ಅವರ ಅನುಯಾಯಿಗಳನ್ನು ಫರೋಹನ ಹಿಂಸೆಯಿಂದ ಪಾರು ಮಾಡಿದ ಕಾರಣ ದೇವರಿಗೆ ಧನ್ಯವಾದ ಸಲ್ಲಿಸುವುದಕ್ಕಾಗಿ ಯಹೂದಿಗಳು ಈ ದಿನ ಉಪವಾಸ ಆಚರಿಸುತ್ತಿದ್ದರು.
ಆಶೂರಾ ದಿನದಂದು ಮುಹಮ್ಮದ್ ಪೈಗಂಬರರ ಮೊಮ್ಮಗ (ಅಲಿ ಬಿನ್ ಅಬೂ ತಾಲಿಬ್‌ರ ಮಗ) ಹುಸೈನ್ ಬಿನ್ ಅಲಿ ಕರ್ಬಲಾ ಯುದ್ಧದಲ್ಲಿ ಮಡಿದರು. ಅವರ ಸಾವಿಗೆ ಶೋಕವನ್ನು ವ್ಯಕ್ತಪಡಿಸುತ್ತಾ ಶಿಯಾ ಮುಸ್ಲಿಮರು ಈ ದಿನ ಶೋಕಾಚರಣೆ ಮಾಡುತ್ತಾರೆ. ಆದರೆ ಸುನ್ನಿ ಮುಸ್ಲಿಮರು ಮುಹಮ್ಮದ್‌ರ ಆದೇಶದಂತೆ ಈ ದಿನ ಉಪವಾಸ ಆಚರಿಸುತ್ತಾರೆ.
ತಾಸೂಆ
ಈ ತಿಂಗಳ ಒಂಬತ್ತನೇ ದಿನವನ್ನು ತಾಸೂಆ (ಅರಬ್ಬಿ: تاسوعاء) ಎಂದು ಕರೆಯಲಾಗುತ್ತದೆ. ಈ ದಿನಕ್ಕೆ ಯಾವುದೇ ವಿಶೇಷ ಮಹತ್ವವಿಲ್ಲದಿದ್ದರೂ ಮುಹಮ್ಮದ್‌ರ ಆದೇಶದಂತೆ ಸುನ್ನಿ ಮುಸ್ಲಿಮರು ಈ ದಿನ ಉಪವಾಸ ಆಚರಿಸುತ್ತಾರೆ.
ಉಲ್ಲೇಖಗಳು
ವರ್ಗ:ಇಸ್ಲಾಂ ಧರ್ಮ ವರ್ಗ:ಹಿಜರಿ ತಿಂಗಳುಗಳು
ಕೋಟಿ ಚೆನ್ನಯ ಥೀಮ್ ಪಾರ್ಕ್, ಕಾರ್ಕಳ
ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನಲ್ಲಿ ಕೋಟಿ ಚೆನ್ನಯ ಹೆಸರಿನ ಥೀಮ್ ಪಾರ್ಕ್ ಒಂದನ್ನು ನಿರ್ಮಿಸಲಾಗಿದೆ. ಇದನ್ನು ೨೦೧೨ನೆಯ ಇಸವಿಯಲ್ಲಿ ನಿರ್ಮಿಸಲಾಯಿತು.
ಪೀಠಿಕೆ
ಅನಾದಿ ಕಾಲದಿಂದ ಕರಾವಳಿಯ ಕನ್ನಡ ಹಾಗೂ ತುಳುವ ಜನರು ನಂಬಿಕೊಂಡು ಬಂದಿರುವಂಥ ತುಳು ಜನಪದ ಕಥೆ ಕೋಟಿ ಚೆನ್ನಯರ ಕಥೆ. ಈ ಕಥೆಯನ್ನು ಅಡಿಪಾಯವಾಗಿಟ್ಟುಕೊಂಡು ಈ ಥೀಮ್ ಪಾರ್ಕ್ ಅನ್ನು ನಿರ್ಮಿಸಲಾಗಿದೆ. ತುಳವ ಜನರು ಕೋಟಿ ಚೆನ್ನಯರನ್ನು ದೇವರುಗಳೆಂದು ನಂಬಿಕೊಂಡು ಬಂದಿರುವ ಹಿನ್ನಲೆಯಲ್ಲಿ ಈ ಪಾರ್ಕ್ ತುಳುನಾಡಿನ ಈ ಅದಮ್ಯ ಪರಂಪರೆಯ ನಿಶಾನೆಯಾಗಿ ನಿಂತಿದೆ. ತುಳುನಾಡಿನ ಐತಿಹಾಸಿಕ ವಸ್ತು ಸಂಗ್ರಹಾಲಯದೊಂದಿಗೆ, ೫ ಅಡಿ ಎತ್ತರದ ಪೀಠದ ಮೇಲೆ ಸ್ಥಾಪಿಸಲಾದ ಹತ್ತು ಅಡಿ ಎತ್ತರವುಳ್ಳ ಕೋಟಿ ಚೆನ್ನಯರ ಶಿಲಾ ಮೂರ್ತಿಗಳನ್ನೂ ಈ ಫಾರ್ಕ್ ಹೊಂದಿದೆ. ಕಾರ್ಕಳದ ಶಿಲ್ಪಿ ಜಯರಾಜ ಆಚಾರ್ಯ ಈ ಶಿಲ್ಪಗಳನ್ನು ಕೆತ್ತಿರುತ್ತಾರೆ. 400px|right|ಕೋಟಿ ಚೆನ್ನಯ ಥೀಮ್ ಪಾರ್ಕ್
ಹಿನ್ನೆಲೆ
ಅವಳಿ ಸಹೋದರರಾದ ಕೋಟಿ ಮತ್ತು ಚೆನ್ನಯ ಅವರು 16 ನೇ ಶತಮಾನದ ನಂತರದ ಭಾಗದಲ್ಲಿ ವಾಸಿಸುತ್ತಿದ್ದರು ಎಂದು ನಂಬಲಾಗಿದೆ. ಪೌರಾಣಿಕ ಅವಳಿ ವೀರರು ತುಳುನಾಡಿನ ಬಿಲ್ಲವ ಸಮುದಾಯದ ದೇಯಿ ಬೈದೆತಿಗೆ ಜನಿಸಿದರು. ಅವರು ಹುಟ್ಟಿದ ಕೂಡಲೇ ತಾಯಿಯನ್ನು ಕಳೆದುಕೊಂಡರು. ಆದ್ದರಿಂದ ಅವರು ತಮ್ಮ ಆರಂಭಿಕ ವರ್ಷಗಳನ್ನು ಸ್ಥಳೀಯ ಆಡಳಿತಗಾರರಾದ ಪೆರುಮಾಳ ಬಲ್ಲಾಳ ಅವರ ಆರೈಕೆಯಲ್ಲಿ ಕಳೆದರು, ಅವರ ತಾಯಿಗೆ ಅವರ ಘೋರ ಗಾಯಕ್ಕೆ ಚಿಕಿತ್ಸೆ ನೀಡಿದ ಕೃತಜ್ಞತೆಯ ಸಂಕೇತವಾಗಿ. ಸಹೋದರರು ವೀರ ಸುಂದರ ವೀರರಾಗಿ ಬೆಳೆದರು. ಆದರೆ ರಾಜನ ಸುತ್ತಲಿನ ಕೂಟಗಳು ಅವರನ್ನು ಬೆದರಿಕೆ ಎಂದು ಪರಿಗಣಿಸಿ ಅವರನ್ನು ನಿರ್ಮೂಲನೆ ಮಾಡುವಲ್ಲಿ ಯಶಸ್ವಿಯಾದವು. ಆಡಳಿತಗಾರರು ಅವರನ್ನು ಪ್ರೀತಿಸುತ್ತಿದ್ದರೂ ಅವರು ಆಶ್ರಯ ಪಡೆದಲ್ಲೆಲ್ಲಾ ಈ ವೈರತ್ವ ಮುಂದುವರೆಯಿತು. ತುಳುವ ಜನರು ನಂಬಿಕೊಂಡು ಬಂದಿರುವ ಪ್ರಕಾರ, ಕೋಟಿ ಚೆನ್ನಯರು ಜಾತಿ ಪದ್ಧತಿಯಲ್ಲಿ ಅತೀ ಕೆಳಮಟ್ಟದಿಂದ ಬಂದವರಾದರೂ, ತಮ್ಮ ಪ್ರಾಂತ್ಯದ ಆಧುನಿಕ ಚಿಂತಕರಾಗಿಯೂ,ನ್ಯಾಯ ಪ್ರವರ್ತಕರಾಗಿಯೂ, ಊರವರ ಆಪತ್ಭಾಂಧವರಾಗಿಯೂ ಇದ್ದರು.ಇವರ ಗಾಥೆ ಹಾಗೂ ತುಳು ಜನತೆಯ ಪುರಾತನ ಜೀವನಕ್ರಮದ ಪುರಾವೆಗಳನ್ನು ಉಳಿಸುವ ಉದ್ದೇಶದಿಂದ ಕೋಟಿ ಚೆನ್ನಯ ಥೀಮ್ ಪಾರ್ಕನ್ನು ೧೦೦ ಎಕರೆ ಜಾಗದಲ್ಲಿ, ರಾಜ್ಯ ಸರಕಾರದ ವೆಚ್ಚದಲ್ಲಿ ನಿರ್ಮಿಸಲಾಗಿದೆ. ಈ ಪಾರ್ಕ‍್‍ನ ವೆಚ್ಚ ೧.೮೭ ಕೋಟಿ ಎಂದು ದಾಖಲೆಗೊಳಿಸಲಾಗಿದೆ. ಪಾರ್ಕನ್ನು ಜನವರಿ ೨೮, ೨೦೧೨ರಂದು ಕರ್ನಾಟಕದ ಅಂದಿನ ಮುಖ್ಯಮಂತ್ರಿಯಾಗಿದ್ದ ಸದಾನಂದ ಗೌಡರವರು ಉದ್ಘಾಟಿಸಿದ್ದರು.
ನಿರ್ಮಾಣ
ಕಾರ್ಕಳದಲ್ಲಿ ಅವರು ಹುಟ್ಟಿ ದಿನ ಕಳೆದ ನೆಲದಿಂದ (ಪುತ್ತೂರು ಮತ್ತು ಸುಳ್ಯ) ದೂರದಲ್ಲಿ ಕೋಟಿ-ಚೆನ್ನಯರ ವೀರಜೀವನವನ್ನು ಐತಿಹಾಸಿಕ ದೃಷ್ಟಿಕೋನದಲ್ಲಿ ದಾಖಲಿಸುವ ಪ್ರಯತ್ನ ನಡೆದಿದೆ. ೨೦೧೨ ರಲ್ಲಿ ರಾಜ್ಯ ಸರ್ಕಾರದಿಂದ೧.೭೮ ಕೋಟಿ ರೂಪಾಯಿ ಅನುದಾನದಲ್ಲಿ ಪಾರ್ಕ್ ಬಂದಿತು. ಒಮ್ಮೆ ಸಂದರ್ಶಕರು ಸಾಂಪ್ರದಾಯಿಕ ಪ್ರವೇಶದ್ವಾರದ ಮೂಲಕ ಕಾಂಪೌಂಡ್‌ನೊಳಗೆ ಹೆಜ್ಜೆ ಹಾಕಿದರೆ, ಅವರ ಮುಂದೆ ವಿಶಾಲವಾದ ಉದ್ಯಾನವು ತೆರೆದುಕೊಳ್ಳುತ್ತದೆ. ಎತ್ತರದ ಕಾಂಪೌಂಡ್ ಗೋಡೆಗಳೂ ಗಮನ ಸೆಳೆಯುತ್ತವೆ. ಪ್ರವೇಶದ್ವಾರದ ಎರಡೂ ಬದಿಯ ಗೋಡೆಗಳ ಒಳಭಾಗದಲ್ಲಿರುವ ಭಿತ್ತಿಚಿತ್ರಗಳು ತುಳುವ ಸಂಸ್ಕೃತಿ ಮತ್ತು ಹಳೆಯ ದಿನಗಳಲ್ಲಿನ ಜೀವನಶೈಲಿಯನ್ನು ಬಿಂಬಿಸುತ್ತವೆ. ದೈತ್ಯಾಕಾರದ ಆನೆಬಾಗಿಲು (ಆನೆಗಳ ಮುಖ್ಯ ದ್ವಾರ) ಚಾವಡಿ (ಹಳೆಯ ಸಾಂಪ್ರದಾಯಿಕ ಮನೆಗಳ ಡ್ರಾಯಿಂಗ್ ರೂಮ್) ಆಗಿ ತೆರೆಯುತ್ತದೆ. ಚಾವಡಿಯಲ್ಲಿ "ಅತಿಥಿಗಳು" ಉಡುಪಿ ಜಿಲ್ಲೆಯ ಮೇಕೆಕಟ್ಟೆಯ ಉರುಸ್ ಮಾದರಿಯಲ್ಲಿ ವಿನ್ಯಾಸಗೊಳಿಸಲಾದ ಎತ್ತರದ ವರ್ಣರಂಜಿತ ಮರದ ಪ್ರತಿಮೆಗಳಿಂದ ವಿಸ್ಮಯಗೊಳ್ಳುತ್ತಾರೆ. ಚಾವಡಿಯಲ್ಲಿ ಎರಡು ಕಡೆ ಕಾನ್ಫರೆನ್ಸ್ ಕೊಠಡಿ ಇದೆ. ಕೋಟಿ-ಚೆನ್ನಯರ ಪ್ರತಿಮೆಗಳು ಹೊರಾಂಗಣದಲ್ಲಿ ದೂರದಿಂದ ಪ್ರವಾಸಿಗರನ್ನು ಸ್ವಾಗತಿಸುತ್ತವೆ. ೧೦ ಅಡಿಯ ಪ್ರತಿಮೆಗಳನ್ನು ಎರಡು ಅಡಿಗಳ ಪೀಠದ ಮೇಲೆ ಸ್ಥಾಪಿಸಲಾಗಿದೆ. ಪ್ರತಿಮೆಗಳನ್ನು ಕೆತ್ತಿಸುವಾಗ ಅವಳಿ ವೀರರ ಇತ್ಯರ್ಥದ ಪ್ರತಿಯೊಂದು ಸೂಕ್ಷ್ಮ ವ್ಯತ್ಯಾಸವನ್ನು ಗಣನೆಗೆ ತೆಗೆದುಕೊಳ್ಳಲಾಗುತ್ತದೆ. ಪ್ರತಿಮೆಗಳು ಒಂದೇ ರೀತಿ ಕಂಡುಬಂದರೂ, ವ್ಯತ್ಯಾಸವು ಗಮನಾರ್ಹವಾಗಿದೆ. ಅದೇ ಪ್ರದೇಶದಲ್ಲಿ ಔಷಧೀಯ ಗಿಡಮೂಲಿಕೆಗಳ ಉದ್ಯಾನವನ್ನೂ ನಿರ್ಮಿಸಿ, ಅದನ್ನು 'ತಾಯಿ ದೇಯಿ ಬೈದೆತಿ' (ಕೋಟಿ ಚೆನ್ನಯರ ತಾಯಿಯ) ಹೆಸರಿನೊಂದಿಗೆ ಲೋಕಾರ್ಪಣೆ ಮಾಡಬೇಕು ಎಂಬ ಪ್ರಸ್ತಾಪವನ್ನೂ ಅಂದು ಮಾಡಲಾಗಿತ್ತು.
ಇತಿಹಾಸ
ಪಡುಮಲೆಯ ಪೆರುಮಾಳ್ ಬಲ್ಲಾಳರಿಗೆ ಹೆರಿಗೆಯ ಸಮೀಪದಲ್ಲಿದ್ದರೂ ಜೀವ ಉಳಿಸಿದ ದೇಯಿ ಬೈದತಿಗೆ ಜನಿಸಿದ ಅವಳಿ ಸಹೋದರರು ಕೋಟಿ ಚೆನ್ನಯ್ಯನ ಕಥೆ. ಹೆರಿಗೆಯ ಸಮಯದಲ್ಲಿ ದೇಯಿ ಸಾಯುವುದರಿಂದ ರಾಜನು ಈ ಅವಳಿ ಮಕ್ಕಳನ್ನು ಬೆಳೆಸಿದನು. ತಾಯಿಯ ಚಿಕ್ಕಪ್ಪ ಸಯನಾ ಬೈದಾ ಅವರು ಮಕ್ಕಳನ್ನು ನೋಡಿಕೊಳ್ಳುತ್ತಾರೆ ಮತ್ತು ಅವರಿಗೆ ಎಲ್ಲಾ ಶಿಕ್ಷಣ ಮತ್ತು ತರಬೇತಿಯನ್ನು ನೀಡುತ್ತಾರೆ ಮತ್ತು ಅವರನ್ನು ಯುವಕರನ್ನಾಗಿ ಮಾಡುತ್ತಾರೆ. ಆದರೆ ಪ್ರತಿಯೊಬ್ಬರೂ ಅವೆಲ್ಲವನ್ನೂ ಬೆದರಿಕೆ ಎಂದು ಪರಿಗಣಿಸುತ್ತಾರೆ ಮತ್ತು ಅವುಗಳನ್ನು ತೊಡೆದುಹಾಕಲು ಪ್ರಯತ್ನಿಸುತ್ತಾರೆ. ಕೊನೆಗೆ ಅವರು ಲಯ್ಯನೂರು ಸಾಮ್ರಾಜ್ಯದಲ್ಲಿ ಆಶ್ರಯ ಪಡೆದರು. ಪಾಂಡ ರಾಜ್ಯ ಮತ್ತು ಅಯ್ಯನೂರ್ ನಡುವಿನ ಯುದ್ಧದಲ್ಲಿ, ಪೌಮಾಲೆಯ ಪೆರ್ಮಾಲ್ ಬಲ್ಲಾಳ್ ಕೋಟಿಯನ್ನು ಉಪಾಯವಾಗಿ ಕೊಲ್ಲುತ್ತಾನೆ. ಅಗಲಿಕೆಯ ದುಃಖವನ್ನು ಸಹಿಸಲಾಗದೆ ಚೆನ್ನಯ್ಯ ತನ್ನ ಜೀವನವನ್ನು ಕೊನೆಗೊಳಿಸುತ್ತಾನೆ. ಆದರೆ ಅವನ ಅಂತ್ಯದ ಮೊದಲು ಕೋಟಿಯು ಎಲ್ಲಾ ರಾಜರಿಂದ ಅವರು ಐಯ್ಯನೂರಿನ ದೇವಣ್ಣ ಬಲ್ಲಾಳ, ಪಂಜದ ತೇಮ್ರ ಬಲ್ಲಾಳ್ ಮತ್ತು ಪಡುಮಲೆಯ ಪೆರ್ಮಾಲ್ ಬಲ್ಲಾಳ್ ಅವರು ಶಾಂತಿಯಿಂದ ಬದುಕುತ್ತಾರೆ ಎಂದು ಭರವಸೆ ನೀಡಿದರು. 300px|right|ಕೋಟಿ ಚೆನ್ನಯ ವಿಗ್ರಹ ಕೋಟಿ ಮತ್ತು ಚೆನ್ನಯ್ಯ ಅವರು ತುಳು ಮಹಾಕಾವ್ಯದಲ್ಲಿ ಅದೇ ಹೆಸರಿನಿಂದ ನಿರೂಪಿಸಲ್ಪಟ್ಟ ಪೌರಾಣಿಕ ಅವಳಿ ವೀರರಾಗಿದ್ದು, ತುಳು ಮಾತನಾಡುವ ಜನರ ಎರಡು ನಿಜವಾದ ಮಹಾಕಾವ್ಯಗಳಲ್ಲಿ ಒಂದೆಂದು ಪರಿಗಣಿಸಲಾಗಿದೆ. ತುಳು ಪಾಡ್ದನದಲ್ಲಿ ಬಲ್ಲಾಳರ ಉಲ್ಲೇಖ ಬಂದಾಗ ಈ ವೀರರ ಕಥೆಯನ್ನು ಸರಿಸುಮಾರು ಐನೂರು ವರ್ಷಗಳ ಹಿಂದೆ ತೆಗೆದುಕೊಳ್ಳಬಹುದು. ಕೋಟಿ ಬೈದ್ಯ ಮತ್ತು ಚೆನ್ನಯ್ಯ ಬೈದ್ಯರು ಕರ್ನಾಟಕ ರಾಜ್ಯದ ಐತಿಹಾಸಿಕ ತುಳುನಾಡಿನ ಬಿಲ್ಲವ ಮನೆತನದ ದೇಯೆ ಬೈದೆತಿಯಲ್ಲಿ ಜನಿಸಿದರು. ಸಹೋದರರ ವೀರ ಕಾರ್ಯಗಳಿಂದಾಗಿ, ಅವರನ್ನು ರಕ್ಷಕರಾಗಿ ಪೂಜಿಸಲಾಗುತ್ತದೆ ಮತ್ತು ನೆನಪಿಸಿಕೊಳ್ಳಲಾಗುತ್ತದೆ. ಯೆನ್ಮೂರ್ ಬಳಿ ಶತ್ರುಗಳೊಂದಿಗೆ ಹೋರಾಡುವಾಗ ಅವರು ಸತ್ತರು. ತುಳುನಾಡಿನಾದ್ಯಂತ ಕೋಟಿ ಮತ್ತು ಚೆನ್ನಯ್ಯನ ಹೆಸರಿನಲ್ಲಿ ಗರಡಿ ಎಂಬ ಸ್ಮಾರಕಗಳನ್ನು ನಿರ್ಮಿಸಲಾಗಿದೆ. ವರ್ಷಕ್ಕೊಮ್ಮೆ ನೇಮ ಎಂಬ ಹಬ್ಬವನ್ನು ಈ ಗರಡಿಗಳಲ್ಲಿ ಆಚರಿಸಲಾಗುತ್ತದೆ ಮತ್ತು ಗ್ರಾಮದ ಜನರು ಇಲ್ಲಿ ಸೇರುತ್ತಾರೆ ಮತ್ತು ಎಲ್ಲರ ಯೋಗಕ್ಷೇಮಕ್ಕಾಗಿ ಪ್ರಾರ್ಥಿಸುತ್ತಾರೆ. ಧೀರ ಅವಳಿ ಮಕ್ಕಳನ್ನು ಕಾರ್ಣಿಕ ಪುರುಷ ಎಂದೂ ಕರೆಯುತ್ತಾರೆ. ವೀರೋಚಿತ ಯುದ್ಧದಲ್ಲಿ ಅವರ ದುರಂತ ಅಂತ್ಯದ ನಂತರ ಅವರನ್ನು ದೈವತ್ವಕ್ಕೆ ಏರಿಸಲಾಯಿತು. ಇಂದಿಗೂ ತುಳುವ ಭೂದೃಶ್ಯವನ್ನು ಹೊಂದಿರುವ ಗರೋಡಿಗಳೆಂಬ ದೇವಾಲಯಗಳಲ್ಲಿ ಕೋಟಿ ಮತ್ತು ಚೆನ್ನಯರನ್ನು ಪೂಜಿಸಲಾಗುತ್ತಿದೆ.
ಪಾರ್ಕ್ ವಿವರಗಳು
ಪಾರ್ಕ್‍ನಲ್ಲಿರುವ ವಸ್ತು ಸಂಗ್ರಹಾಲಯದ ಪ್ರವೇಶದಲ್ಲೇ 'ಗುತ್ತಿನಮನೆ ಹೆಬ್ಬಾಗಿಲು ಚಾವಡಿ'ಯನ್ನು ಕಾಣಬಹುದು. ಗೋಡೆಗಳ ಮೇಲೆ ತುಳು ಪರಂಪರೆಯ ಆಟೋಟ (ಕಂಬಳ) ಹಾಗೂ ಇನ್ನಿತರ ಜೀವನಶೈಲಿಗಳ ಚಿತ್ರಗಳನ್ನು ಕಾಣಬಹುದು. ತುಳು ಸಮುದಾಯಗಳಲ್ಲಿ ಕಾಣಬಹುದಾದಂಥಹ ಕಾವಿ ಕಳೆ, ಹಾಗೂ ಸಾಂಸ್ಕೃತಿಕ ಮನೆಗಳ ರಚನಾಶೈಲಿಯನ್ನೇ ಇಲ್ಲಿನ ವಸ್ತು ಸಂಗ್ರಹಾಲಯದ ರಚನೆಯಲ್ಲಿ ಬಳಸಲಾಗಿದೆ. ಅಲ್ಲದೆ, ಕನ್ನಡ ಹಾಗೂ ತುಳು ಸಂಸ್ಕೃತಿಗಳ ಪ್ರತೀಕಗಳಾಗಿರುವ 'ನಂದಿಕೇಶ್ವರ', 'ವೀರಭದ್ರ', 'ಗೊಮ್ಮಟ ಮಲ್ಲ', 'ಸಂಸಾರ ಬ್ರಹ್ಮ', ಹಾಗೂ ಇನ್ನಿತರ ಪುಥ್ಥಳಿಗಳನ್ನೂ, ಹಾಗೂ ದಿನನಿತ್ಯದ ಉಪಯೋಗದ ಹಳೆ ಸಾಮಾಗ್ರಿಗಳನ್ನೂ ವಸ್ತು ಸಂಗ್ರಹಾಲಯದಲ್ಲಿ ಕಾಣಬಹುದು.ನಿರ್ಮಾಣ ಶೈಲಿಯಲ್ಲಿ ಗರೋಡಿಯನ್ನು ಹೋಲುವ ವಸ್ತುಸಂಗ್ರಹಾಲಯವು ಕೋಟಿ-ಚೆನ್ನಯರ ಕಥೆಯನ್ನು ಹೇಳುತ್ತದೆ. ಕೋಟಿ ಮತ್ತು ಚೆನ್ನಯರ ಜೀವನದಲ್ಲಿನ ಮಹತ್ವದ ಘಟನೆಗಳನ್ನು ಚಿತ್ರಿಸುವ ಶತಮಾನಗಳ ಹಳೆಯ ಕಲೆಯಾದ ಸುರಪುರ ಶೈಲಿಯ ವರ್ಣಚಿತ್ರಗಳನ್ನು ಗೋಡೆಗಳ ಮೇಲೆ ಕಲಾತ್ಮಕವಾಗಿ ಇರಿಸಲಾಗಿದೆ. ೬*೪ ಚದರ ಅಡಿಯ ೩೬ ವರ್ಣಚಿತ್ರಗಳು. ಗಾತ್ರವು ಅವರ ಅಸ್ತಿತ್ವದ ೩೬ ವರ್ಷಗಳನ್ನು ಸೂಚಿಸುತ್ತದೆ. ಪ್ರತಿ ವರ್ಣಚಿತ್ರದ ಕೆಳಗೆ ವಿವರಣಾತ್ಮಕ ಟಿಪ್ಪಣಿಗಳನ್ನು ನೀಡಲಾಗಿದೆ. ಪಾರ್ಕ್‍ನಲ್ಲಿ ದೈವಾರಾಧನೆಯ ಗುಡಿಯಾದ 'ಗರೋಡಿ'ಯ ಮಾದರಿಯೂ ಇದ್ದು, ಪೂರ್ತಿ ಸಂಗ್ರಹಾಲಯದ ಪರಿಶೀಲನೆ ನಡೆಸಿದರೆ, ಕೋಟಿ ಚೆನ್ನಯರ ಜೀವನವನ್ನು ಬಿಂಬಿಸುವ ೧೪೩ ಚಿತ್ರಣಗಳನ್ನು ಕಾಣಬಹುದು.
ಮಾರ್ಗಸೂಚಿ
ಕೋಟಿ ಚೆನ್ನಯ ಥೀಮ್ ಪಾರ್ಕ್ ಕಾರ್ಕಳ ತಾಲೂಕಿನಿಂದ ೫ ಕಿಲೋಮೀಟರ್ ದೂರದಲ್ಲಿದ್ದು, ಮಂಗಳೂರು ಮಹಾನಗರದಿಂದ ೫೦ ಕಿಲೋಮೀಟರ್ ದೂರದಲ್ಲಿದೆ.
ಈ ಪಾರ್ಕ್‍ಗೆ ಜನಸಾಮಾನ್ಯರಿಗೆ ಉಚಿತ ಪ್ರವೇಶವಿದೆ. ರಾಷ್ಟ್ರೀಯ ರಜಾದಿನಗಳು ಸೇರಿದಂತೆ ಎಲ್ಲಾ ದಿನಗಳಲ್ಲಿ ಥೀಮ್ ಪಾರ್ಕ್ ಬೆಳಿಗ್ಗೆ ೯.೩೦ ರಿಂದ ಸಂಜೆ ೫.೩೦ ರವರೆಗೆ ತೆರೆದಿರುತ್ತದೆ. ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯು ಸುಮಾರು ಆರು ಎಕರೆ ಪ್ರದೇಶದಲ್ಲಿ ಥೀಮ್ ಪಾರ್ಕ್ ಅನ್ನು ನಿರ್ವಹಿಸುತ್ತದೆ.
ಉಲ್ಲೇಖಗಳು
<References />
ವರ್ಗ:ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಪೂಕರೆ
ಪೂಕರೆ ಕರಾವಳಿ ಕರ್ನಾಟಕವನ್ನು ಹೊಂದಿಕೊಂಡಿರುವ ತುಳು ನಾಡಿನಲ್ಲಿ ಪ್ರಧಾನವಾಗಿ ಭತ್ತವನ್ನು ಬೆಳೆಯುವ ಜನವರ್ಗ ಹಲವು ಆರಾಧನಾ ಸಂಪ್ರದಾಯಗಳನ್ನು ಹೊಂದಿದ್ದಾರೆ. ಕೆಡ್ದಸ, ಬಿಸು, ಹೊಸತೋತ ಮುಂತಾದ ಆಚರಣೆಗಳು ಪ್ರಚಲಿತದಲ್ಲಿವೆ. ಈ ಆಚರಣೆಗಳಲ್ಲಿ ಪೂಕರೆ ಹಾಕುವ ಆಚರಣೆ ಒಂದು.
ಆಕಾರ ಮತ್ತು ರಚನೆ
ಪೂಕರೆಯ ಆಕಾರ ಮತ್ತು ರಚನೆಯಲ್ಲಿ ಪ್ರಾದೇಶಿಕ ವ್ಯತ್ಯಾಸಗಳಿರುವುದು ಕಂಡುಬರುತ್ತದೆ. ಜೋಡಣೆ ಮತ್ತು ಅಲಂಕರಿಸುವ ಕ್ರಮದಿಂದಾಗಿಯೂ ಸ್ಪಷ್ಟವಾದ ವ್ಯತ್ಯಾಸವೂ ಇದೆ. ಇದು ಕಲ್ಲಿನ ನಾಲ್ಕು ಚಕ್ರಗಳಿಂದ ಕೊದಿದ್ದು, ಆರು ಅಡಿ ಅಗಲ, ನಾಲ್ಕು ಅಡಿಯಷ್ಟು ಎತ್ತರದ ಬಂಡಿಯಾಗಿರುತ್ತದೆ. ಹಲಗೆ ಮತ್ತು ಆಧಾರಕ್ಕೆ ಮರದ ಕಂಬಗಳಿಂದ ಹೊಂದಿಸಲಾಗುತ್ತದೆ. ಮರದ ಜೋಡಣೆಯಿಂದಾಗುವ ಪೂಕರೆಯನ್ನು ಕಲ್ಲಿನ ಚಕ್ರಗಳು ಕೆಸರಿನಿಂದ ಕೆಡದಂತೆ ಆಧರಿಸುತ್ತವೆ. ಬಂಡಿಯ ನಾಲ್ಕಡಿ ಎತ್ತರದ ಪೀಠ ಭಾಗದ ಮಧ್ಯದಲ್ಲಿ ಏಳು ಕೋಲಿನಷ್ಟು ಎತ್ತರದ ಕಂಬವನ್ನು ಹೊಂದಿಸಲಾಗುತ್ತದೆ. ಕೊಡಿ ಮರದಂತಿರುವ ಈ ಲಂಬಾಕಾರದ ಕಂಬವನ್ನು ಕೊರೆದು ಬಿದಿರಿನ ಅಥವಾ ಮರದ ಸಲಾಕೆಗಳಿಂದ ತ್ರಿಕೋನಾಕಾರದಲ್ಲಿ ನಿರ್ದಿಷ್ಟ ಅಂತರಗಳಲ್ಲಿ ಅಂಕಣಗಳನ್ನು ರಚಿಸಲಾಗುತ್ತದೆ. ಕಂಬದ ತುದಿಯನ್ನು ಹತ್ತಿ ಅಥವಾ ಹೊಂಗಾರೆ ಮರದಿಂದ ಮಾದುವ ಮುಗುಳಿಯಿಂದ ಜೋಡಿಸುತ್ತಾರೆ. ಈ ಮುಗುಳಿಯನ್ನು ಬಿಳಿ ಬಟ್ಟೆಯಿಂದ ಮುಚ್ಚಿ ಕಟ್ಟುತ್ತಾರೆ. ಊರ ಆಚಾರಿ ಪೊಕರೆಯನ್ನು ರಚಿಸುವುದು ಸಂಪ್ರದಾಯ. ಪೂಕರೆಯ ಅಂಕಣವನ್ನು ಹಲವು ಬಣ್ಣದ ಹೂವುಗಳಿಂದ ಅಲಂಕರಿಸುತ್ತಾರೆ.
ಆಚರಣೆ
ಪೊಕರೆಯ ಹಿಂದಿನ ರಾತ್ರಿ ನಾಗನಿಗೆ ತಂಬಿಲ ಕೊಡುವ ಕ್ರಮ ಸರ್ವೆಸಾಮಾನ್ಯವಾಗಿ ಎಲ್ಲಾ ಕಡೆಯು ಕಂಡುಬರುತ್ತದೆ. ಗದ್ದೆಯ ಉಳುಮೆಯ ನಂತರ ಪೂಕರೆ ನೆಡುವ ಮೊದಲು ದೈವಗಳಿಗೆ ಕೋಲ ನಡೆಯುತ್ತದೆ. ಈ ಸಂದರ್ಭದಲ್ಲಿ ಆರಾಧನೆಗೊಳ್ಳುವ ದೈವಗಳು ಬೇರೆ ಬೇರಯಾಗಿದ್ದು ಪ್ರಾದೇಶಿಕ ವ್ಯತ್ಯಾಸವಿರುವುದು ಕಂಡುಬರುತ್ತದೆ.ಪೂಕರೆಯ ಸಂದರ್ಭದಲ್ಲಿ ವಿಶೇಷವಾಗಿ ಕಂಡುಬರುವ ಕೋಲ ಬಂಗಾರ್ದ ಅಜ್ಜಿಯ ಕೋಲ. ಈ ಕೋಲದಲ್ಲಿ ಕುದುರೆಯ ಮೇಲೆ ಪೊಕರೆ,ಬಂಗಾರದ ಪೆಟ್ಟಿಗೆ ಇತ್ಯಾದಿಗಳನ್ನು ತರುವ ರೀತಿಯ ಅನುಕರಣೆಯನ್ನು ಅಭಿನಯಿಸಲಾಗುತ್ತದೆ.ಸರಿಸುಮಾರು ಮಧ್ಯಾಹ್ನದ ಹೊತ್ತಿಗೆ ಗದ್ದೆಯ ಉಳುಮೆ ಕಾರ್ಯ ಮುಕ್ತಾಯವಾಗುತ್ತದೆ. ಇನ್ನೊಂದು ಕಡೆ ಈ ಹೊತ್ತಿಗೆ ಪೂಕರೆಯ ಸಿದ್ಧತೆಯು ನಡೆದಿರುತ್ತದೆ.ಉಳುಮೆಗೆ ಬಂದಿರುವ ಕೋಣಗಳನ್ನು, ಎತ್ತುಗಳನ್ನು ಕೂಡ ಓಡಿಸುತ್ತಾರೆ. ಇದಾದ ಬಳಿಕ ದೈವಾರಾಧನೆಗಳು ನಡೆಯುತ್ತವೆ. ಬಂಡಿ ಸಹಿತ ಪೂಕರೆಯಾದರೆ ಕಟ್ಟಿದ ಹಗ್ಗದ ಸಹಾಯದಿಂದ ಗದ್ದೆಗೆ ಎಳೆದು ಇಳಿಸುತ್ತಾರೆ ಮತ್ತೂ ಗದ್ದೆಯ ಮಧ್ಯ ಭಾಗಕ್ಕೆ ಎಳೆದು ತರುತ್ತಾರೆ. ಪೂಕರೆ ಯನ್ನು ಮಧ್ಯಕ್ಕೆ ಸಾಗಿಸುವಾಗ ಮುಂಭಾಗದಲ್ಲಿ ಊರ ಮಡಿವಾಳ ಬಿಡಿನ'ಗೊಟ್ಟು'ದಿಂದ ಹಾಲೆರೆದುಕೊಂಡು ಹೋಗುತ್ತಾನೆ. ಈ ದೃಶ್ಯ ದಿಬ್ಬಣ ಮೆರವಣಿಗೆಯ ಸಂದರ್ಭವನ್ನು ನೆನಪಿಗೆ ತರುತ್ತದೆ. ಪೂಕರೆಯನ್ನು ಗದ್ದೆಯ ಮಧ್ಯದಲ್ಲಿ ನೆಟ್ಟು ಅದರ ತುದಿ ಭಾಗ ಯಾವಕಡೆವಾಲಿಕೊಂಡಿದೆಯೆನ್ನುವುದನ್ನು ನೋಡುತ್ತಾರೆ ಮತ್ತು ಈ ಸಲ ಅದು ವಾಲಿದ ದಿಕ್ಕಿನಲ್ಲಿ ಬೆಳೆ ಸಮೃದ್ಧವಾಗಿ ಬೆಳೆಯುತ್ತದೆಯೆಂದು ಮಾತಾಡಿಕೊಳ್ಳುತ್ತಾರೆ. ಗದ್ದೆಯಿಂದ ಹಿಂತಿರುಗಿ ಬರುವಾಗ ಓಡಿಕೊಂಡು ಬರುತ್ತಾರೆ. ಪೂಕರೆ ಹಾಕುವ ಎಲ್ಲಾ ವಿಧಗಳು ಮುಗಿಯುವಾಗ ಸುಮಾರು ಅಪರಾಹ್ನ ಮೂರರ ಸಮಯವಾಗುತ್ತದೆ. ಪೂಕರೆ ಹಾಕಿದ ನಂತರ ಆ ದಿನ ಗದ್ದೆಯಲ್ಲಿ ಯಾವ ಕೆಲಸ ಕಾರ್ಯಗಳು ನಡೆಯುವುದಿಲ್ಲ. ಬೀಜ ಬಿತ್ತುವ ಅಥವಾ ನೇಜಿ ನೆಡುವ ಕಾರ್ಯ ಮರುದಿನ ನಡೆಯುತ್ತದೆ. ಪೂಕರೆ ದಿನ ಗದ್ದೆಯ ಯಜಮಾನನ ಮನೆಯಲ್ಲಿ ಸೇರಿದ ಸಮಸ್ತರಿಗು ಭೋಜನದ ವ್ಯವಸ್ಥೆ ಇರುತ್ತದೆ. ಈ ಪೂಕರೆ ನೆಡುವ ಆಚರಣೆಯಲ್ಲಿ ಭೂಮಿಗೆ ಮದುವೆ ಮಾಡುವ ಸಂಪ್ರದಾಯದ ಗುರುತುಗಳಿವೆ. ಆದ್ದರಿಂದ ಇದು ಫಲವಂತಿಕeಯ ಆಶಯವನ್ನು ಹೊಂದಿದೆ ಎನ್ನಬಹುದು.
ಉಲ್ಲೇಖಗಳು
ವರ್ಗ:ಜನಪದ ಕಲೆಗಳು ವರ್ಗ:ಜನಪದ ಆಚರಣೆ
ತಾರಿಕೊಂಡ ವೆಂಕಮಾಂಬ
ತಾರಿಕೊಂಡ ವೆಂಕಮಾಂಬ, ತೆಲುಗು ಭಾಷೆಯಲ್ಲಿ ಹಲವಾರು ಪದ್ಯ ಹಾಗೂ ಭಕ್ತಿ ಗೀತೆಗಳನ್ನು ರಚಿಸಿದವರು.
ಬಾಲ್ಯ ಮತ್ತು ಜೀವನ
ವೆಂಕಮಾಂಬರು ನಂದವಾರೀಕ ಎಂಬ ನಿಯೋಗಿ ಬ್ರಾಹ್ಮಣರ ಪಂತದಲ್ಲಿ ಹುಟ್ಟಿದರು. ಇವರು ೧೭೩೦ರಲ್ಲಿ ಆಂಧ್ರಪ್ರದೇಶದ ತಾರಿಕೊಂಡ ಎಂಬ ಹಳ್ಳಿಯಲ್ಲಿ ಜನಿಸಿದ್ದರು. ಇವರ ತಂದೆ ಕೃಷ್ಣಮಾತ್ಯಾ ಮತ್ತು ತಾಯಿ ಮಾನ್ಗ್ ಮಾಂಬ. ವೆಂಕಮಾಂಬ ಚಿಕ್ಕವಯಸ್ಸಿನಿಂದಲೇ ವೆಂಕಟೇಶ್ವರನ ಭಕ್ತರು. ಈಕೆಯ ಅಪಾರ ಭಕ್ತಿಯನ್ನು ಕಂಡು ಹಳ್ಳಿಯ ಜನರು ವೆಂಕಮಾಂಬನನ್ನು ಹುಚ್ಚಿ ಎಂದು ತಿಳಿದ್ದಿದರು. ವೆಂಕಮಾಂಬ ಚಿಕ್ಕವಯಸ್ಸಿನಲ್ಲೇ ಮದುವೆಯಾಗಿ ಗಂಡನನ್ನು ಕಳೆದುಕೊಂಡು ಬಾಲವಿಧವೆಯಾದರು. ಇವರು ದೇವರನ್ನೇ ತನ್ನ ಗಂಡನೆಂದು ಭಾವಿಸಿ ಮದುವೆ ಆಗಿರುವ ಹೆಂಗಸರಂತೆ ಅಲಂಕರಿಸಿಕೊಳ್ಳುತ್ತಿದ್ದರು. ಇವರು ಯೋಗ ವಿಜ್ಞಾನವನ್ನು ಅಚರಯ ಸುಬ್ರಮಣ್ಯನಯುಡು ಬಳಿ ಕಲಿತು ಯೋಗಿನಿಯಾದರು. ಇದರಿಂದ ಅವರು ಹಳಿಯಲ್ಲಿದ್ದ ಪುರೋಹಿತರ ಕೋಪಕ್ಕೆ ಗುರಿಯಾದರು. ನಂತರ ಇವರು ತಿರುಮಲಕ್ಕೆ ಬಂದು ನೆಲಸಿದರು. ಇವರ ಭಕ್ತಿಗೆ ಮೆಚ್ಚಿ ವೆಂಕಟೇಶ್ವರ ಸ್ವಾಮಿಯು ವೆಂಕಮಾಂಬ ರಚಿಸಿರುವ ಹಾಡುಗಳನ್ನು ಕೇಳಲು ದೇವಾಲಯ ಮುಚ್ಚಿರುವ ವೇಳೆಯಲ್ಲೂ ಈಕೆಗಾಗಿ ದೇವಾಲಯವನ್ನು ತೆರೆಯುತ್ತಿದ್ದರು. ರಾತ್ರಿವೇಳೆ ವೆಂಕಮಾಂಬ ತಾನು ರಚಿಸಿರುವ ಹಾಡುಗಳನ್ನು ಹೇಳಿ ಸ್ವಾಮಿಗೆ ಆರತಿ ಮಾಡಿ, ಮುತ್ತು ರತ್ನಗಳನ್ನು ಸ್ವಾಮಿಗೆ ಅರ್ಪಿಸುತ್ತಿದ್ದರು. ದೇವರ ಬಳಿ ಇರುವ ಮುತ್ತು ರತ್ನಗಳನ್ನು ಗಮನಿಸಿದ ದೇವಾಲಯದ ಪುರೋಹಿತರು ತನಿಖೆ ಆರಂಭಿಸಿದಾಗ ಇದು ವೆಂಕಮಾಂಬನ ಕೆಲಸವೆಂದು ತಿಳಿದು ಆಕೆಗೆ ಶಿಕ್ಷೆಯನ್ನು ವಿಧಿಸಲಾಯಿತ್ತು. ಆಕೆಯನ್ನು ತಿರುಮಲದಿಂದ ೧೫ ಮೈಲಿ ದೂರದಲ್ಲಿರುವ ತುಂಬೂರಕೇಣವೆಂಬ ಗುಹೆಯಲ್ಲಿ ಇರಿಸಲಾಯಿತು. ವೆಂಕಟೇಶ್ವರ ಸ್ವಾಮಿಯೇ ಆಕೆಯನ್ನು ಇರಿಸಿರುವ ಗುಹೆಯಿಂದ ದೇವಾಲಯದವರೆಗೆ ಸುರಂಗ ಮಾರ್ಗವನ್ನು ನಿರ್ಮಿಸಿ ಆಕೆಯ ಭಕ್ತಿಯ ಸೇವೆ ಮುಂದುವರೆಯಲು ಅನುಕೂಲ ಮಾಡಿಕೊಟ್ಟರು. ಈ ರೀತಿ ರಾತ್ರಿ ಆರತಿ ಆರು ವರ್ಷದವರೆಗೆ ಮುಂದುವರೆಯಿತು. ನಂತರ ದೇವಾಲಯದ ಪುರೋಹಿತರಿಗೆ ತಮ್ಮ ತಪ್ಪಿನ ಅರಿವಾಗಿ, ಆಕೆಯ ಶ್ರದ್ಧೆ ಮತ್ತು ಭಕ್ತಿಯನ್ನು ಅರಿತು ಆಕೆಯನ್ನು ಶಿಕ್ಷೆಯಿಂದ ಮುಕ್ತಗೊಳಿಸಿದರು. ಆಕೆ ವಾಪಸ್ಸು ಬಂದ ಮೇಲೆ ವೆಂಕಮಾಂಬ ಅವರ ಏಕಾಂತ ಸೇವೆಗೆ ಅನುವುಮಾಡಿಕೊಡಲಾಯಿತು. ವೆಂಕಮಾಂಬ ಅವರ ಸಮಾಧಿ ಇರುವ ಸುತ್ತಮುತ್ತಲಿನ ಜಾಗವನ್ನು ಶಾಲೆಯಾಗಿ ಪರಿವರ್ತಿಸಲಾಗಿದೆ ಮತ್ತು ಅವರ ಸಮಾಧಿಯನ್ನು ಶಾಲೆಯ ಮೈದಾನದಲ್ಲಿ ಈಗಲೂ ಪೂಜಿಸಲಾಗುತ್ತಿದೆ.
ರಚನೆಗಳು
ಇವರ ಮೊದಲನೇ ಪದ್ಯ ತಾರಿಕೊಂಡ ನ್ರುಸಿಂಹ ಸಾತಕಮ್ ಮತ್ತು ಇದರ ಮುಂದಿನ ಭಾಗ ನ್ರುಸಿಂಹ ವಿಲಾಸ ಕಥಾ, ಶಿವ ನಾಟಕಂ ಮತ್ತು ಬಾಲಕ್ರಿಷ್ನ ನಾಟಕಂ, ಯಕ್ಷಗಾನ ಮತ್ತು ರಾಜಯೋಗಾಮೃತ ಸಾರಂ, ಇವು ದ್ವಿಪದಿ ಕಾವ್ಯಗಳು. ಈ ಕಾವ್ಯಗಳನ್ನು ವೆಂಕಮಾಂಬರವರು ತಾರಿಕೊಂಡದಲ್ಲಿ ಇರುವಾಗ ರಚಿಸಿದರು. ತುಂಬುರುಕೋಣ ಗುಹೆಯಿಂದ ತಿರುಮಲಕ್ಕೆ ವಾಪಸ್ಸು ಬಂದ ಮೇಲೆ ಆಕೆ ವಿಷ್ಣು ಪಾರಿಜಾತಂ, ಚೇಚು ನಾಟಕಂ, ರುಕ್ಮಿಣಿ ನಾಟಕಂ ಮತ್ತು ಜಲಕ್ರೀಡೆ ವಿಲಾಸಂ, ಮುಕ್ತಿ ಕಾಂತಿ ವಿಲಾಸಂ, ಗೋಪಿ ನಾಟಕಂ, ರಾಮ ಪರಿಣಯಂ, ಶ್ರೀ ಭಾಗವತಂ, ಶ್ರೀ ಕೃಷ್ಣ ಮಂಜರಿ, ತತ್ವ ಕೀರ್ತನಲು ಮತ್ತು ವಸಿಷ್ಟ ರಾಮಾಯಣಂ, ಶ್ರೀ ವೆಂಕಟಾಚಲ ಮಹತ್ಮೆ ಮತ್ತು ಅಪ್ಬಾಂಗ ಯೋಗ ಸಾರಂ ರಚಿಸಿದರು.
ಏಕಾಂತ ಸೇವೆ
ವೆಂಕಟೇಶ್ವರ ಸ್ವಾಮಿಯು ವೆಂಕಮಾಂಬನ ಭಕ್ತಿಗೆ ಮೆಚ್ಚಿ ಆಕೆಯ ಏಕಾಂತ ಸೇವೆಯ ಆರತಿಯನ್ನು ಪ್ರತಿದಿನ ರಾತ್ರಿ ಸ್ವೀಕರಿಸುತ್ತಿದ್ದರು. ವೆಂಕಮಾಂಬ ಮಾಡುವ ಆರತಿಯನ್ನು ವೆಂಕಮಾಂಬ ಆರತಿ ಎಂದು ಕರೆಯಲಾಯಿತು.
ವೆಂಕಮಾಂಬ ಅವರನ್ನು ಕುರಿತ ಚಲನಚಿತ್ರಗಳು
ವೆಂಕಮಾಂಬ ಏಂಬ ಚಲನಚಿತ್ರ ೨೦೦೯ ರಲ್ಲಿ ಬಿಡುಗಡೆಯಾಯಿತು. ಮೀನ ದುರೈರಜ್ ಈ ಚಲನಚಿತ್ರದ ಮುಖ್ಯ ಪಾತ್ರಗಾರರು. ವೆಂಕಮಾಂಬ ಅವರ ಪಾತ್ರವನ್ನು ಮೀನಾ ದುರೈರಜ್ ಅವರು ಮಾಡಿದ್ದಾರೆ. ಮ್ ಮ್ ಕೀರವನಿ ವೆಂಕಮಾಂಬ ಅವರು ಬರೆದಿರುವ ಕೃತಿಗಳನ್ನು ಚಲನಚಿತ್ರದಲ್ಲಿ ಹಾಡಿದ್ದಾರೆ. ವೆಂಕಮಾಂಬ ಅವರು ಅರತಿ ಮಾಡುವಾಗ ಹಾಡುತ್ತಿದ್ದ ಕೃತಿ ಸಂರ್ಪೂಣವಾಗಿ ಇದೆ. ಟಿಟಿಡಿ ಶ್ರೀ ವೆಂಕಟೇಶ್ ಭಕ್ತಿ ಚಾನಲ್‍ನಲ್ಲಿ ತೆಲೆ ಎಂಬ ದಾರವಾಹಿಯನ್ನು ಪ್ರಕಟಿಸಿದೆ. ಈ ದಾರವಾಹಿ ತಾರಿಕೊಂಡ ವೆಂಕಮಾಂಬ ಅವರ ಜೀವನದ ಬಗ್ಗೆ. ಈ ದಾರವಾಹಿಯಲ್ಲಿ ಮೀನಾ ದುರೈರಜ ಅವರು ವೆಂಕಮಾಂಬ ಅವರ ಪಾತ್ರವನ್ನು ಮಾಡಿದ್ದಾರೆ. ಈ ದಾರವಾಹಿಯನ್ನು ಜನರು ಮೆಚ್ಚಿಕೊಂಡಿದ್ದಾರೆ. ಹಾಗೆಯೇ ತೆಲೆ ದಾರವಾಹಿಯು ಉತ್ತಮವಾದದ್ದು ಎಂದು ಹೆಸರುಗಳಿಸಿದೆ.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ನಿಕ್ಕಿನ್ ತಿಮ್ಮಯ್ಯ
thumb|೨೦೦೦ರಲ್ಲಿ ಸಿಡ್ನಿಅಲ್ಲಿ ನಡೆದ ಹಾಕಿ ಒಲಿಂಪಿಕ್ಸ್
‍
ನಿಕ್ಕಿನ್ ತಿಮ್ಮಯ್ಯ =ನಿಕ್ಕಿನ್ ತಿಮ್ಮಯ್ಯ= ಚಂದಂದ ನಿಕ್ಕಿನ್ ತಿಮ್ಮಯ್ಯನವರು ಭಾರತದ ಪ್ರಮುಖ ಹಾಕಿ ಆಟಗಾರರು. ಅವರು ೨೦೧೨ರಲ್ಲಿ ಭಾರತದ ಪುರುಷರ ಹಾಕಿ ತಂಡದಲ್ಲಿ ಆಡುವುದನ್ನು ಪ್ರಾರಂಭಿಸಿದರು. ಅವರು ಫಾರ್ವರ್ಡ್ ಸ್ಥಾನದಲ್ಲಿ ಆಡುತ್ತಾರೆ.
=ಜನನ ಮತ್ತು ಜನ್ಮಸ್ಥಳ= ಅವರು ೧೯೯೧ರಲ್ಲಿ ಜನವರಿ ೧೮ ರಂದು ಕರ್ನಾಟಕದ ವಿರಾಜಪೇಟೆಯಲ್ಲಿ ಹುಟ್ಟಿದರು. ವೀರರಾಜೇಂದ್ರಪೇಟೆ (ವಿರಾಜಪೇಟೆ) ಕೊಡಗು ಜಿಲ್ಲೆಯ ಒಂದು ತಾಲೂಕು ಕೇಂದ್ರ. ಭಾರತದ ಪುರುಷರ ಹಾಕಿ ತಂಡದಲ್ಲಿ ಆಡುತ್ತಿರುವ ವಿ. ಆರ್. ರಘುನಾಥ್ ಅವರು, ಎಸ್. ಕೆ. ಉತಪ್ಪ ಅವರು ಮತ್ತು ಎಸ್. ವಿ. ಸುನಿಲ್ ಅವರೂ ಸಹ ಕೊಡಗು ಜಿಲ್ಲೆಯಿಂದ ಬಂದವರು. ವೀರರಾಜಪೇಟೆಯನ್ನು ಕೊಡಗಿನ ದೊರೆ ವೀರರಾಜೆಂದ್ರ ಅವರು ೧೭೯೨ರಲ್ಲಿ ಕಟ್ಟಿಸಿದರು ಎಂಬ ಪ್ರತೀತಿ ಇದೆ. ವಿರಾಜಪೇಟೆಯಲ್ಲಿ ಮುಖ್ಯವಾಗಿ ಬ್ರಿಟಿಷರು ಕಟ್ಟಿದ ಗಡಿಯಾರ ಕಂಭ ಮತ್ತು ಅದರ ಪಕ್ಕದಲ್ಲಿ ಗಣೇಶನ ಗುಡಿ ಇದೆ. ೨೫೦ ವರ್ಷಗಳಿಗೂ ಹಿಂದೆ ಕಟ್ಟಿಸಿದ ಸೈಂಟ್ ಏನ್ಸ್ ಚರ್ಚ್ ಕೂಡ ಇದೆ. ಅಲ್ಲಿಂದ ಸುಮಾರು ೧ ಕಿ. ಮೀ ಅಂತರದಲ್ಲಿ ಅಯ್ಯಪ್ಪ ಸ್ವಾಮಿ ದೇವಸ್ಥಾನವಿದೆ. ವಿರಾಜಪೇಟೆಯಿಂದ ಸುಮಾರು ೨೦ ಕಿ. ಮೀ ಅಂತರದಲ್ಲಿ ಕುಂದ ಬೆಟ್ಟವಿದೆ. ಕೊಡಗಿನಲ್ಲಿ ಈಗ ೬ - ೭ ವರ್ಷಗಳಿಂದ ಸಾಂಪ್ರಾದಾಯಿಕ ಕ್ರೀಡೆಯಾದ ಹಾಕಿ, ಉತ್ಸವವಾಗಿ ನಡೆಯುತ್ತಿದೆ. ಇಲ್ಲಿ ಪ್ರತಿ ವರ್ಷ ನಡೆಯುವ ಗೌರಿ ಗಣೇಶ ಉತ್ಸವವು, ಕೊಡಗಿನಲ್ಲಿಯೆ ಅತಿ ವಿಜೃಂಭಣೆಯಿಂದ ನಡೆಯುತ್ತದೆ. ಈ ಹಬ್ಬವನ್ನು ವೀಕ್ಷಿಸಲು ಯಾವುದೇ ಜಾತಿ ಮತದ ಭೇದವಿಲ್ಲದೆ ಜನರು ಬಂದು ಸೇರುತ್ತಾರೆ. ಈ ತಾಲ್ಲೂಕಿನ ಗೋಣಿಕೊಪ್ಪಲದಲ್ಲಿ ನಡೆಯುವ ದಸರಾ ಉತ್ಸವವು ಸಹ ಬಹಳ ಪ್ರಸಿದ್ಧ. ಶ್ರೀ ಮಂಗಲ ಗ್ರಾಮದ ಸಮೀಪದ ಇರ್ಪುವಿನಲ್ಲಿರುವ ಶ್ರೀ ರಾಮೇಶ್ವರ ದೇವಾಸ್ಥಾನ ಮತ್ತು ಇರ್ಪು ಜಲಪಾತ,ಮತ್ತು ಅಲ್ಲಿನ ಪ್ರಕೃತಿ ಸೌಂದರ್ಯ ಪ್ರವಾಸಿಗರನ್ನು ಅಕರ್ಷಿಸುತ್ತದೆ. ಈ ಜಲಪಾತವು ಮುಂದೆ ಲಕ್ಷ್ಮಣ ತೀರ್ಥ ನದಿಯಾಗಿ ಹರಿದು ಕೊನೆಗೆ ಕೇರಳವನ್ನು ಸೇರುತ್ತದೆ.
=ವಿದ್ಯಾಭ್ಯಾಸ= ಅವರು ಸೈಂಟ್‍ ಜೋಸೆಫ್ ಕಾಮರ್ಸ್ ಕಾಲೇಜಿನಿಂದ ಪದವಿಯನ್ನು ಪಡೆದರು.
=ಹಾಕಿ ಕ್ರೀಡೆಗೆ ಪರಿಚಯ= ಹಾಕಿ ಆಟದಲ್ಲಿ ಹಲವಾರು ವಿಧಗಳಿವೆ, ಉದಾಹರಣೆಗೆ: ಐಸ್ ಹಾಕಿ, ರೋಲರ್ ಹಾಕಿ, ಸ್ಲೆಡ್ಜ್ ಹಾಕಿ, ಸ್ಟ್ರೀಟ್ ಹಾಕಿ ಮುಂತಾದವು. ಫೀಲ್ಡ್ ಹಾಕಿ ಅಥವಾ ಮೈದಾನದ ಹಾಕಿಯನ್ನು ಗರಸು, ನೈಸರ್ಗಿಕ ಹುಲ್ಲಿನ ಮೇಲೆ, ಮರಳು-ಆಧಾರಿತ ಅಥವಾ ನೀರಿನಾಧಾರಿತ ಕೃತಕ ಹುಲ್ಲಿನ ಮೇಲೆ, ಸಣ್ಣವಾದ, ಗಟ್ಟಿಯುಳ್ಳ ಬಾಲ್ ಬಳಸಿ ಆಟವಾಡಲಾಗುತ್ತದೆ. ನವೀನ ಮಾದರಿಯ ಫೀಲ್ಡ್ ಹಾಕಿ ಸ್ಟಿಕ್‌ಗಳು J- ಆಕಾರದಲ್ಲಿರುತ್ತವೆ ಮತ್ತು ಮರ, ಗ್ಲಾಸ್ ಫೈಬರ್ ಅಥವಾ ಕಾರ್ಬನ್ ಫೈಬರ್‌ಗಳ ಮಿಶ್ರಣದಿಂದ ತಯಾರಿಸಲಾಗಿದೆ ಮತ್ತು ಆಟವಾಡುವ ಕೊನೆಯ ಬದಿಯು ಡೊಂಕಾಗಿ ಬಾಗಿರುತ್ತದೆ, ಆಟವಾಡುವ ಬದಿಯು ಸಮಾಂತರ ಮೇಲ್ಮೈಯಿದ್ದು ಮತ್ತು ಕೊನೆಯ ಬದಿಯು ಡೊಂಕಾದ ಮೇಲ್ಮೈ ಇರುತ್ತದೆ.ಈ ಆಟವು ಪುರುಷರ ಮತ್ತು ಮಹಿಳೆಯರ ವಿಭಾಗಗಳಲ್ಲಿ ವಿಶ್ವದ ಹಲವಾರು ಕಡೆಗಳಲ್ಲಿ ಜನಪ್ರಿಯವಾಗಿದೆ. ಭಾರತ, ಅಮೆರಿಕ, ಐರ್ಲೆಂಡ್, ನೆದರ್ಲೆಂಡ್, ರಷ್ಯಾ ಮತ್ತು ಬೆಲ್ಜಿಯಂ ಹಾಕಿ ಆಡುವ ಪ್ರಮುಖ ರಾಷ್ಟ್ರಗಳು. ಭಾರತ ಮತ್ತು ಪಾಕಿಸ್ತಾನದಲ್ಲಿ ಫೀಲ್ಡ್ ಹಾಕಿಯು ರಾಷ್ಟ್ರೀಯ ಕ್ರೀಡೆ ಆಗಿದೆ. ಹೆಚ್ಚಿನ ದೇಶಗಳಲ್ಲಿ, ಆಟವನ್ನು ಒಂದು ಜಾತಿಯ ಪುರುಷ ಅಥವಾ ಮಹಿಳೆಯರ ವಿಭಾಗಗಳಲ್ಲಿ ಆಡಲಾಗುತ್ತದೆ, ಅಲ್ಲದೇ ಇಬ್ಬರೂ ಇರುವಂತಹ ತಂಡಗಳಲ್ಲಿ ಕೂಡಾ ಆಡಬಹುದು. ಅಂತರಾಷ್ಟ್ರೀಯ ಹಾಕಿ ಫೆಡೆರೇಶನ್, ೧೧೬ ಸದಸ್ಯರುಗಳಿಂದ ಕೂಡಿದ ಆಡಳಿತ ಮಂಡಳಿಯಾಗಿದೆ. ೧೯೦೮ ರಿಂದ ಪುರುಷರ ಫೀಲ್ಡ್ ಹಾಕಿಯನ್ನು ಪ್ರತಿ ಸಮ್ಮರ್ ಒಲಂಪಿಕ್ ಗೇಮ್ಸ್ ನಲ್ಲಿ ಆಡಲಾಗುತ್ತಿದೆ. ನಿಕ್ಕಿನ್ ತಿಮ್ಮಯ್ಯನವರು ಸೈಂಟ್‍ ಜೋಸೆಫ್ ಇಂಡಿಯನ್ ಪ್ರೌಢಶಾಲೆಯಲ್ಲಿ ೬ನೇ ತರಗತಿಯನ್ನು ಓದುತ್ತಿದ್ದಾಗ ಅವರು ಹಾಕಿಯನ್ನು ಆಡಲು ಆರಾಂಭ ಮಾಡಿದರು. ಆದರೆ ೧೫ ವರ್ಷಗಳ ವಯಸ್ಸಿನಲ್ಲಿ ಹಾಕಿ ಆಡುವುದು ಬಿಟ್ಟು ಅಥ್ಲೆಟಿಕ್ಸ್ ಅಲ್ಲಿ ಸೇರಿಕೊಂಡರು. ಅವರು ಓಪನ್‍ ನ್ಯಾಷನಲ್ಸ್ ಪಂದ್ಯಾವಳಿಯ ೪೦೦ ಮೀಟರ್ ಓಟದ ಸ್ಪರ್ಧೆಯಲ್ಲಿ ಬೆಳ್ಲಿ ಪದಕವನ್ನೂ ಪಡೆದರು. ಹಾಕಿ ಆಡುವುದು ಬಿಟ್ಟು ಒಂದು ವರ್ಷ ಕಳೆದ ನಂತರ, ಅವರ ತಂದೆಯ ಸಲಹೆಯ ಪ್ರಕಾರ ಮತ್ತೆ ಹಾಕಿ ಆಡತೊಡಗಿದರು. ಅವರು ಶ್ರದ್ಧೆಯಿಂದ ಹಾಕಿ ಆಡುವುದನ್ನು ಅಭ್ಯಾಸ ಮಾಡಿದ ನಂತರ ಅವರು ಭಾರತದ ಪುರುಷರ ಹಾಕಿ ತಂಡದಲ್ಲಿ ಆಯ್ಕೆಯಾದರು.
=ನಿಕ್ಕಿನ್ ತಿಮ್ಮಯ್ಯನವರ ಸಾಧನೆಗಳು= ೨೦೧೨ರಲ್ಲಿ ಅವರು ಎರಡೇ ನಿಮಿಷಗಳಲ್ಲಿ ೨ ಗೋಲ್ಸ್ ಗಳಿಸಿ ಮುಂಬಯಿ ಮೆರೈನ್ಸ್ ತಂಡವನ್ನು ಸೋಲಿಸಿದರು. ಅವರು ೨೦೧೪ರಲ್ಲಿ ಅಪಘಾತಕ್ಕೆ ಈಡಾದರು. ವೈದ್ಯರು ಒಂದು ತಿಂಗಳಿನ ವಿಶ್ರಾಂತಿ ತೆಗೆದುಕೊಳ್ಳುವಂತೆ ನಿರ್ದೇಶಿಸಿದರು. ಆದ್ದರಿಂದ ಅವರು ಹಾಕಿ ವಿಶ್ವ ಕಪ್ ಪಂದ್ಯಾವಳಿಯಲ್ಲಿ ಭಾಗವಹಿಸಲಿಲ್ಲ. ನಂತರ ಕೊರಿಯನಲ್ಲಿ ನಡೆದ ಏಷಿಯಾ ಗೇಮ್ಸ್ ಮತ್ತು ಕಾಮನ್‍ವೆಲ್ಥ್ ಗೇಮ್ಸ್ ಪಂದ್ಯಾವಳಿಯಲ್ಲಿ ಹಾಕಿ ಆಡಿದರು. ಭಾರತ ಪುರುಷರ ಹಾಕಿ ತಂಡದಲ್ಲಿ ಕರ್ನಾಟಕದ ವಿ.ಆರ್. ರಘುನಾಥ್ ಅವರು, ಎಸ್.ವಿ. ಸುನಿಲ್ ಅವರು ಮತ್ತು ನಿಕಿನ್‌ ತಿಮ್ಮಯ್ಯನವರು ಇದ್ದರು. ಈ ತಂಡ ೨೦೧೪ರಲ್ಲಿ ನಡೆದ ೧೭ನೇ ಏಷ್ಯನ್‌ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗೆದ್ದಿತು. ೨೦೧೫ರಲ್ಲಿ ಸುಲ್ತಾನ್ ಅಜ಼್ಲಾನ್ ಷಾಹ್ ಕಪ್ ಕ್ರೀಡಾಕೂಟದಲ್ಲಿ ಆಸ್ಟ್ರೇಲಿಯಾ ತಂಡವನ್ನು ಸೋಲಿಸಿದರು. ಆದರೆ ಅನಿರೀಕ್ಷಿತವಾಗಿ ಅವರ ಬಲಗಡೆಯ ಭುಜ ತೀವ್ರವಾಗಿ ಗಾಯಗೊಂಡಿತು. ಆದ್ದರಿಂದ ಹಾಕಿ ವಿಷ್ವ ಲೀಗ್ ಫೈನಲ್ಸ್ ಅಲ್ಲಿ ಅವರು ಆಡುವುದು ಸಾಧ್ಯವಾಗಲಿಲ್ಲ. ಆದರೂ ಅವರು ಭರವಸೆಯನ್ನು ಬಿಡದೆ ಪಟ್ಟುಹಿಡಿದು ಅಭ್ಯಾಸಯನ್ನು ಮುಂದುವರೆಸಿದರು. ೨೦೧೬ರಲ್ಲಿ ಅವರು ಹೀರೋ ಹಾಕಿ ಲೀಗ್ ಅಲ್ಲಿ ಪಾಲ್ಗೊಂಡು, ಮತ್ತೆ ಹಾಕಿ ಆಡುವುದನ್ನು ಪುನರಾಗಮನ ಮಾಡಿದರು. ಏಷಿಯನ್ ಗೇಮ್ಸ್ ಚಾಂಪಿಯನ್ಸ್ ೨೦೧೫ರ ಮೊದಲ ಪಂದ್ಯದಲ್ಲಿ ಕರ್ನಾಟಕದ ಮತ್ತೊಬ್ಬ ಆಟಗಾರ ರಘುನಾಥ್‍ರವರೊಂದಿಗೆ ಸೇರಿ ಗೋಲ್‍‍ಗಳಿಸುವುದರ ಮೂಲಕ ಕೊರಿಯ ಎದುರು ೨-೨ ಗೋಲುಗಳಿಂದ ಡ್ರಾ ಫಲಿತಾಂಶ ಸಿಗುವಂತೆ ಮಾಡಿದರು. ೨೦೧೬ರಲ್ಲಿ ಅವರು ಲಂಡನ್ ಅಲ್ಲಿ ನಡೆದ ಹಾಕಿ ಚಾಂಪಿಯನ್ಸ್ ಟ್ರೋಫಿ ಕ್ರೀಡಾಯುದ್ಧದಲ್ಲಿ ಭಾಗಿಯಾಗಿ ಆ ಸ್ಪರ್ಧೆಯಲ್ಲಿ ವಿಜಯವನ್ನು ಸಾಧಿಸಿದರು.
ಅನಂತ ಚತುರ್ದಶಿ
ಅನಂತ ಚತುರ್ದಶಿಯು ಭಗವಾನ್ ವಿಷ್ಣುವಿಗೆ ಸಮರ್ಪಿತವಾದ ಹಬ್ಬವಾಗಿದೆ, ಇದನ್ನು ಹಿಂದೂಗಳು ಮತ್ತು ಜೈನರು ಆಚರಿಸುತ್ತಾರೆ. ಅನಂತ ಚತುರ್ದಶಿಯು ಹತ್ತು ದಿನಗಳ ಕಾಲ ನಡೆಯುವ ಗಣೇಶೋತ್ಸವ ಅಥವಾ ಗಣೇಶ ಚತುರ್ಥಿ ಹಬ್ಬದ ಕೊನೆಯ ದಿನವಾಗಿದೆ ಮತ್ತು ಭಕ್ತರು ಅನಂತ ಚತುರ್ದಶಿಯಂದು ಗಣೇಶನ ವಿಗ್ರಹಗಳನ್ನು ನೀರಿನಲ್ಲಿ ಮುಳುಗಿಸುವ ಮೂಲಕ (ವಿಸರ್ಜನ) ದೇವರಿಗೆ ವಿದಾಯ ಹೇಳಿದಾಗ ಗಣೇಶ ಚೌದಾಸ್ ಎಂದೂ ಕರೆಯುತ್ತಾರೆ. ಚತುರ್ದಶಿಯು ಚಂದ್ರನ ಹದಿನೈದು ದಿನಗಳ 14 ನೇ ದಿನವಾಗಿದೆ. ಸಾಮಾನ್ಯವಾಗಿ ಗಣೇಶ ಚತುರ್ಥಿಯ 10 ದಿನಗಳ ನಂತರ ಅನಂತ ಚತುರ್ದಶಿ ಬರುತ್ತದೆ.
ಜೈನ ಧಾರ್ಮಿಕ ಆಚರಣೆ
ಹಬ್ಬಗಳ ಜೈನ ಕ್ಯಾಲೆಂಡರ್‌ನಲ್ಲಿ ಇದು ಪ್ರಮುಖ ದಿನವಾಗಿದೆ. ಶ್ವೇತಾಂಬರ ಜೈನರು ಭಾಡೋ ತಿಂಗಳ ಕೊನೆಯ 10 ದಿನಗಳಲ್ಲಿ ಪರ್ವ್ ಪರ್ಯುಷಣವನ್ನು ಆಚರಿಸುತ್ತಾರೆ- ದಿಗಂಬರ ಜೈನರು ದಸ್ ಲಕ್ಷಣ ಪರ್ವ್‌ನ ಹತ್ತು ದಿನಗಳನ್ನು ಆಚರಿಸುತ್ತಾರೆ ಮತ್ತು ಚತುರ್ದಶಿ (ಅನಂತ್ ಚೌದಾಸ್ ಎಂದೂ ಕರೆಯುತ್ತಾರೆ) ದಶಲಕ್ಷಣ ಪರ್ವ್‌ನ ಕೊನೆಯ ದಿನವಾಗಿದೆ. ಕ್ಷಮಾವಾಣಿ, ಜೈನರು ತಾವು ಉದ್ದೇಶಪೂರ್ವಕವಾಗಿ ಅಥವಾ ಬೇರೆ ರೀತಿಯಲ್ಲಿ ಮಾಡಿದ ತಪ್ಪುಗಳಿಗೆ ಕ್ಷಮೆ ಕೇಳುವ ದಿನವನ್ನು ಅನಂತ ಚತುರ್ದಶಿಯ ನಂತರ ಒಂದು ದಿನ ಆಚರಿಸಲಾಗುತ್ತದೆ. ಪ್ರಸ್ತುತ ವಿಶ್ವ ಚಕ್ರದ 12 ನೇ ತೀರ್ಥಂಕರರಾದ ಭಗವಾನ್ ವಾಸುಪೂಜ್ಯರು ನಿರ್ವಾಣವನ್ನು ಪಡೆದ ದಿನ ಇದು.
ಹಿಂದೂ ಧಾರ್ಮಿಕ ಆಚರಣೆ
ನೇಪಾಳ, ಬಿಹಾರ ಮತ್ತು ಪೂರ್ವ ಯುಪಿ ಭಾಗಗಳಲ್ಲಿ, ಹಬ್ಬವು ಕ್ಷೀರ ಸಾಗರ (ಹಾಲಿನ ಸಾಗರ) ಮತ್ತು ವಿಷ್ಣುವಿನ ಅನಂತ ರೂಪಕ್ಕೆ ನಿಕಟ ಸಂಬಂಧ ಹೊಂದಿದೆ. 14 ತಿಲಕಗಳನ್ನು (ಸಣ್ಣ ಲಂಬ ಪಟ್ಟಿಗಳು) ಕುಂಕುಮ ಅಥವಾ ಸಿಂಧೂರ (ವರ್ಮಿಲಿಯನ್ ಪುಡಿ) ಮರದ ಹಲಗೆಯ ಮೇಲೆ ತಯಾರಿಸಲಾಗುತ್ತದೆ. ಹದಿನಾಲ್ಕು ಪೂರಿಗಳು (ಹುರಿದ ಗೋಧಿ ಬ್ರೆಡ್) ಮತ್ತು 14 ಪುವಾ ರು (ಡೀಪ್ ಫ್ರೈಡ್ ಸ್ವೀಟ್ ಗೋಧಿ ಬ್ರೆಡ್) ಅನ್ನು ಸಿಂಧೂರ ಪಟ್ಟಿಗಳ ಮೇಲೆ ಇರಿಸಲಾಗುತ್ತದೆ. ಹಾಲಿನ ಸಾಗರವನ್ನು ಸಂಕೇತಿಸುವ ಪಂಚಾಮೃತ ( ಹಾಲು, ಮೊಸರು, ಬೆಲ್ಲ ಅಥವಾ ಸಕ್ಕರೆ, ಜೇನುತುಪ್ಪ ಮತ್ತು ತುಪ್ಪದಿಂದ ಮಾಡಲ್ಪಟ್ಟಿದೆ) ಹೊಂದಿರುವ ಬಟ್ಟಲನ್ನು ಈ ಮರದ ಹಲಗೆಯ ಮೇಲೆ ಇರಿಸಲಾಗುತ್ತದೆ. ವಿಷ್ಣುವಿನ ಅನಂತ ರೂಪವನ್ನು ಸಂಕೇತಿಸುವ 14 ಗಂಟುಗಳಿರುವ ದಾರವನ್ನು ಸೌತೆಕಾಯಿಯ ಮೇಲೆ ಸುತ್ತಿ ಪಂಚಾಮೃತದಲ್ಲಿ ಐದು ಬಾರಿ ಸುತ್ತುತ್ತಾರೆ. ನಂತರ, ಈ ಅನಂತ್ ದಾರವನ್ನು ಪುರುಷರು ಮೊಣಕೈಯ ಮೇಲೆ ಬಲಗೈಯಲ್ಲಿ ಕಟ್ಟುತ್ತಾರೆ. ಮಹಿಳೆಯರು ಇದನ್ನು ತಮ್ಮ ಎಡಗೈಗೆ ಕಟ್ಟುತ್ತಾರೆ. ಈ ಅನಂತ್ ಥ್ರೆಡ್ ಅನ್ನು 14 ದಿನಗಳ ನಂತರ ತೆಗೆದುಹಾಕಲಾಗುತ್ತದೆ.
ಹಬ್ಬದ ಹಿಂದಿನ ಕಥೆ
ಅಲ್ಲಿ ಸುಮಂತ್ ಎಂಬ ಬ್ರಾಹ್ಮಣನಿದ್ದ. ಅವರ ಪತ್ನಿ ದೀಕ್ಷಾ ಅವರೊಂದಿಗೆ ಸುಶೀಲಾ ಎಂಬ ಮಗಳಿದ್ದಳು. ದೀಕ್ಷಾ ನಿಧನದ ನಂತರ ಸುಶೀಲಾಗೆ ಸಾಕಷ್ಟು ತೊಂದರೆ ನೀಡಿದ ಕರ್ಕಶ್ ಎಂಬಾತನನ್ನು ಸುಮಂತ್ ಮದುವೆಯಾದ.
ಸುಶೀಲಾ ಕೌಂಡಿನ್ಯನನ್ನು ಮದುವೆಯಾದಳು ಮತ್ತು ಮಲತಾಯಿಯ ಕಿರುಕುಳವನ್ನು ತಪ್ಪಿಸಲು ಅವರು ಮನೆ ಬಿಡಲು ನಿರ್ಧರಿಸಿದರು. ದಾರಿಯಲ್ಲಿ ಒಂದು ನದಿಯ ಬಳಿ ನಿಂತರು. ಕೌಂಡಿನ್ಯ ಸ್ನಾನಕ್ಕೆ ಹೋದ. ಪೂಜೆ ಮಾಡುತ್ತಿದ್ದ ಮಹಿಳೆಯರ ಗುಂಪಿಗೆ ಸುಶೀಲಾ ಸೇರಿಕೊಂಡಳು. “ಅನಂತ್ ಪ್ರಭು” ಪೂಜೆ ಮಾಡುತ್ತಿರುವುದಾಗಿ ಸುಶೀಲಾಗೆ ತಿಳಿಸಿದರು. "ಇದು ಯಾವ ರೀತಿಯ ಪೂಜೆ?" ಸುಶೀಲಾ ಕೇಳಿದಳು.
ಅದು ಅನಂತನ ಪ್ರತಿಜ್ಞೆ ಎಂದು ಅವಳಿಗೆ ಹೇಳಿದರು. ಅವರು ಅದರ ಮಹತ್ವ ಮತ್ತು ಆಚರಣೆಯನ್ನು ವಿವರಿಸಿದರು. ಕೆಲವು ಕರಿದ "ಘರ್ಗಾ" (ಹಿಟ್ಟಿನಿಂದ ಮಾಡಲ್ಪಟ್ಟಿದೆ) ಮತ್ತು "ಅನರಸೆ" (ವಿಶೇಷ ಆಹಾರ) ತಯಾರಿಸಲಾಗುತ್ತದೆ. ಅದರಲ್ಲಿ ಅರ್ಧದಷ್ಟು ಬ್ರಾಹ್ಮಣರಿಗೆ ಕೊಡಬೇಕು. "ದರ್ಭ" (ಪವಿತ್ರ ಹುಲ್ಲು) ಯಿಂದ ಮಾಡಿದ ನಾಗರಹಾವನ್ನು ಬಿದಿರಿನ ಬುಟ್ಟಿಯಲ್ಲಿ ಹಾಕಲಾಗುತ್ತದೆ. ನಂತರ ಹಾವನ್ನು ("ಶೇಶ") ಪರಿಮಳಯುಕ್ತ ಹೂವುಗಳು, ಎಣ್ಣೆ ದೀಪ ಮತ್ತು ಧೂಪದ್ರವ್ಯದ ತುಂಡುಗಳಿಂದ ಪೂಜಿಸಲಾಗುತ್ತದೆ. ಹಾವಿಗೆ ಆಹಾರವನ್ನು ನೀಡಲಾಗುತ್ತದೆ. ದೇವರ ಮುಂದೆ ರೇಷ್ಮೆ ದಾರವನ್ನು ಇಟ್ಟು ಮಣಿಕಟ್ಟಿಗೆ ಕಟ್ಟುತ್ತಾರೆ. ಈ ಸ್ಟ್ರಿಂಗ್ ಅನ್ನು "ಅನಂತ್" ಎಂದು ಕರೆಯಲಾಗುತ್ತದೆ. ಇದು 14 ಗಂಟುಗಳನ್ನು ಹೊಂದಿದೆ ಮತ್ತು "ಕುಂಕುಮ್" ಬಣ್ಣದಿಂದ ಕೂಡಿದೆ. ಮಹಿಳೆಯರು ತಮ್ಮ ಎಡಗೈಯಲ್ಲಿ ಮತ್ತು ಪುರುಷರು ತಮ್ಮ ಬಲಗೈಯಲ್ಲಿ "ಅನಂತ್" ಅನ್ನು ಕಟ್ಟುತ್ತಾರೆ. ದೈವತ್ವ ಮತ್ತು ಸಂಪತ್ತನ್ನು ಪಡೆಯುವುದೇ ಈ ವ್ರತದ ಉದ್ದೇಶ. ಇದನ್ನು 14 ವರ್ಷಗಳವರೆಗೆ ಇರಿಸಲಾಗುತ್ತದೆ.
ಇದರ ನಂತರ ಅವರ ಜೀವನದಲ್ಲಿ ಎಲ್ಲಾ ರೀತಿಯ ವಿಪತ್ತುಗಳು ಸಂಭವಿಸಿದವು ಮತ್ತು ಅವರು ತೀವ್ರ ಬಡತನಕ್ಕೆ ಇಳಿದರು. ಕೌಂಡಿನ್ಯನು "ಅನಂತ"ನನ್ನು ಅವಮಾನಿಸಿದ್ದಕ್ಕಾಗಿ ಶಿಕ್ಷೆ ಎಂದು ಅರ್ಥಮಾಡಿಕೊಂಡನು ಮತ್ತು ದೇವರು ತನಗೆ ಕಾಣಿಸಿಕೊಳ್ಳುವವರೆಗೂ ಕಠಿಣ ತಪಸ್ಸು ಮಾಡಬೇಕೆಂದು ನಿರ್ಧರಿಸಿದನು.
ಕೌಂಡಿನ್ಯನು ಕಾಡಿಗೆ ಹೋದನು. ಅಲ್ಲಿ ಅವನು ಮಾವಿನ ಹಣ್ಣುಗಳಿಂದ ತುಂಬಿದ ಮರವನ್ನು ನೋಡಿದನು, ಆದರೆ ಯಾರೂ ಅವುಗಳನ್ನು ತಿನ್ನಲಿಲ್ಲ. ಇಡೀ ಮರಕ್ಕೆ ಹುಳುಗಳು ದಾಳಿ ನಡೆಸಿವೆ. ಅವನು ಅನಂತನನ್ನು ನೋಡಿದ್ದೀಯಾ ಎಂದು ಮರವನ್ನು ಕೇಳಿದನು ಆದರೆ ನಕಾರಾತ್ಮಕ ಉತ್ತರ ಬಂದಿತು. ಆಗ ಕೌಂಡಿನ್ಯನು ತನ್ನ ಕರುವಿನೊಂದಿಗೆ ಒಂದು ಹಸುವನ್ನು ನೋಡಿದನು, ನಂತರ ಒಂದು ಗೂಳಿಯು ಅದನ್ನು ತಿನ್ನದೆ ಹುಲ್ಲಿನ ಮೈದಾನದಲ್ಲಿ ನಿಂತಿತು. ಆಗ ಎರಡು ದೊಡ್ಡ ಸರೋವರಗಳು ಒಂದಕ್ಕೊಂದು ಸೇರಿಕೊಂಡು ಅವುಗಳ ನೀರು ಒಂದಕ್ಕೊಂದು ಬೆರೆಯುವುದನ್ನು ಕಂಡನು. ಮುಂದೆ, ಅವನು ಕತ್ತೆ ಮತ್ತು ಆನೆಯನ್ನು ನೋಡಿದನು. ಪ್ರತಿಯೊಂದಕ್ಕೂ ಕೌಂಡಿನ್ಯ ಅನಂತನ ಬಗ್ಗೆ ಕೇಳಿದರು, ಆದರೆ ಯಾರೂ ಈ ಹೆಸರನ್ನು ಕೇಳಲಿಲ್ಲ. ಅವನು ಹತಾಶನಾದನು ಮತ್ತು ನೇಣು ಹಾಕಿಕೊಳ್ಳಲು ಹಗ್ಗವನ್ನು ಸಿದ್ಧಪಡಿಸಿದನು.
ಕೌಂಡಿನ್ಯನಿಗೆ ಬ್ರಾಹ್ಮಣನನ್ನು ನೋಡಲಾಗಲಿಲ್ಲ ಆದರೆ ಅನಂತನನ್ನು ಮಾತ್ರ ನೋಡಬಹುದು. ತನ್ನನ್ನು ರಕ್ಷಿಸಲು ಅನಂತನೇ ಬಂದನೆಂದು ಕೌಂಡಿನ್ಯ ಅರಿತುಕೊಂಡನು ಮತ್ತು ದೇವರು ಅನಂತ, ಶಾಶ್ವತ. ಸುಶೀಲಾಳ ಕೈಯಲ್ಲಿದ್ದ ದಾರದಲ್ಲಿ ಶಾಶ್ವತನನ್ನು ಗುರುತಿಸಲು ವಿಫಲನಾದ ಅವನು ತನ್ನ ಪಾಪವನ್ನು ಒಪ್ಪಿಕೊಂಡನು. ಅನಂತನು ಕೌಂಡಿನ್ಯನಿಗೆ 14 ವರ್ಷಗಳ ವ್ರತವನ್ನು ಮಾಡಿದರೆ, ಅವನು ತನ್ನ ಎಲ್ಲಾ ಪಾಪಗಳಿಂದ ಮುಕ್ತನಾಗುತ್ತಾನೆ ಮತ್ತು ಸಂಪತ್ತು, ಮಕ್ಕಳು ಮತ್ತು ಸಂತೋಷವನ್ನು ಪಡೆಯುತ್ತಾನೆ ಎಂದು ಭರವಸೆ ನೀಡಿದರು. ಅನ್ವೇಷಣೆಯಲ್ಲಿ ಕೌಂಡಿನ್ಯ ನೋಡಿದ ಅರ್ಥವನ್ನು ಅನಂತ್ ಬಹಿರಂಗಪಡಿಸಿದರು. ಮಾವಿನ ಮರ ಬ್ರಾಹ್ಮಣ, ಹಿಂದಿನ ಜನ್ಮದಲ್ಲಿ ಸಾಕಷ್ಟು ಜ್ಞಾನ ಸಂಪಾದಿಸಿದ್ದರೂ ಅದನ್ನು ಯಾರಿಗೂ ತಿಳಿಸಿರಲಿಲ್ಲ ಎಂದು ಅನಂತ್ ವಿವರಿಸಿದರು.
ಹಸುವು ಭೂಮಿಯಾಗಿತ್ತು, ಅದು ಆರಂಭದಲ್ಲಿ ಸಸ್ಯಗಳ ಎಲ್ಲಾ ಬೀಜಗಳನ್ನು ತಿನ್ನುತ್ತದೆ. ಗೂಳಿಯೇ ಧರ್ಮವಾಗಿತ್ತು. ಈಗ ಅವನು ಹಸಿರು ಹುಲ್ಲಿನ ಮೈದಾನದಲ್ಲಿ ನಿಂತಿದ್ದನು. ಎರಡು ಸರೋವರಗಳು ಒಬ್ಬರನ್ನೊಬ್ಬರು ತುಂಬಾ ಪ್ರೀತಿಸುವ ಸಹೋದರಿಯರು, ಆದರೆ ಅವರ ಎಲ್ಲಾ ಭಿಕ್ಷೆಗಳು ಪರಸ್ಪರ ಖರ್ಚು ಮಾಡಲ್ಪಟ್ಟವು. ಕತ್ತೆ ಕ್ರೌರ್ಯ ಮತ್ತು ಕೋಪವಾಗಿತ್ತು. ಕೊನೆಗೂ ಆನೆ ಕೌಂಡಿನ್ಯನ ಹೆಗ್ಗಳಿಕೆಯಾಗಿತ್ತು.
ಎನ್. ರವಿಕಿರಣ್
'''ಎನ್. ರವಿಕಿರಣ್''' ಭಾರತದ ಪ್ರಸಿದ್ಧ ಸಂಗೀತಗಾರ, ಪ್ರಸಿದ್ಧ ಸಂಗೀತ ಪ್ರಚಂಡರೂ ಹೌದು. ಅವರು ೧೨ ಫೆಬ್ರವರಿ ೧೯೬೭ರಂದು ಜನಿಸಿದರು. ತಮ್ಮ ಐದನೇ ವರ್ಷದಲ್ಲಿಯೇ ಗಾಯಕ ಹಾಗೂ ವಾದ್ಯಗಾರರಾಗಿದ್ದರು. ಇವರು ಸಂಗೀತ ಸಂಯೋಜಕರು, ಗುರುಗಳು, ಲೇಖಕರು ಮತ್ತು ಉತ್ತಮ ವಾಗ್ಮಯರಾಗಿದಾರೆ. ಇವರು ಕ್ರಾಂತಿಕಾರಿ ಚಿತ್ರವೀಣ ನರಸಿಂಹನ್ರವರ ಪುತ್ರ. ಹಾಗೂ ಪ್ರಸಿದ್ಧ ಸಂಗೀತಗಾರ ನಾರಾಯನ್ ಅಯ್ಯಂಗರ್‌ರವರ ಮೊಮ್ಮಗ.
ಬಾಲ್ಯ ಜೀವನ ಹಾಗೂ ಅವರ ಸಾಧನೆ
ರವಿಕಿರಣ್ ಕರ್ನಾಟಕದ ಮೈಸೂರಿನಲ್ಲಿ ಜನಿಸಿದರು. ಅವರು ಪ್ರಥಮಮವಾಗಿ ಬೆಂಗಳೂರಿನಲ್ಲಿ ಕಾಣಿಸಿಕೊಂಡರು. ಆಗ ಅವರಿಗೆ ೨ ವರ್ಷವಾಗಿತ್ತು. ಇದಾದ ನಂತರ ಅವರು ಮದ್ರಾಸ್ ಸಂಗೀತ ಅಕಾಡೆಮಿಯಲ್ಲಿ ಪ್ರದರ್ಶನ ನೀಡಿದರು. ಕೃಷ್ಣ ಘಾನಾ ಸಭಾ ಹಾಡಿನ ಸ್ವರತರಂಗಗಳನ್ನು ಗುರುತಿಸಿ ಕರ್ನಾಟಕ ಸಂಗೀತದ ಸುಮಾರು ೩೨೫ ರಾಗಗಳು ಮತ್ತು ೧೭೫ ತಾಳಗಳನ್ನು ಹಾಡಿದರು. ಇವರನ್ನು ಸೆಮ್ಮ೦ಗುಡಿ ಶ್ರೀನಿವಾಸ ಅಯ್ಯರ್, ಪಂಡಿತ್ ರವಿಶಂಕರ್, ಎಮ್.ಎಸ್ ಸುಬ್ಬಲಕ್ಷ್ಮಿ, ಟಿ.ಆರ್ ಮಹಲಿಂಗಮ್ ಸೇರಿದಂತೆ ಪ್ರಸಿದ್ಧ ಸಂಗೀತಗಾರರು ಪರೀಕ್ಷಿಸಿದರು. ಅವರಿಗೆ ಮದ್ರಾಸ್ ಸಂಗೀತ ಅಕಾಡೆಮಿಯಿಂದ ವಿದ್ಯಾರ್ಥಿ ವೇತನ ದೊರಕುತ್ತಿತ್ತು. ನಂತರ ಮುಂಬಾಯಿಯ ಷನ್ಮುಖಾನಂದ ಕಲಾ ಸಂಸ್ಥೆಯಲ್ಲಿ ಕಾರ್ಯಕ್ರಮ ನೀಡುತ್ತಿದ್ದರು.
ಪಕ್ಕ ವಾದ್ಯಗಾರ
ಹತ್ತನೇ ವಯಸ್ಸಿನಲ್ಲಿಯೇ, ಅವರು ೨೧ ತಂತಿಯ ಚಿತ್ರವೀಣ ಬದಲಾವಣೆಗಳನ್ನು ಕಲಿತು, ಹನ್ನೊಂದನೇ ವಯಸ್ಸಿನಲ್ಲಿ ತಮ್ಮ ಮೊದಲ ಚಿತ್ರವೀಣ ಸಂಗೀತ ಕಾರ್ಯಕ್ರಮ ನೀಡಿದರು ಹಲವಾರು ಸ್ಥಳಗಳಲ್ಲಿ, ಹಬ್ಬಗಳಲ್ಲಿ ಸಂಗೀತ ಕಾರ್ಯಕ್ರಮಗಳನ್ನು ನೀಡುತ್ತ ಭಾರತದ ಪ್ರಸಿದ್ಧ ಹಾಡುಗಾರ ಎಂದು ಹೆಸರು ಮಾಡಿದರು. ೧೯೮೫ರಂದು, ಚೆನೈನಲ್ಲಿ ಸತತವಾಗಿ ಇಪತ್ನಾಲ್ಕು ಗಂಟೆಯ ತಡೆರಹಿತ ಏಕವ್ಯಕ್ತಿ ಸಂಗೀತ ಕಾರ್ಯಕ್ರಮ ನೀಡಿ ದಾಖಲೆಯಾದರು. ಮತ್ತು ದೂರದರ್ಶನದಲ್ಲಿ ವೃತ್ತಿಪರ ಸಂಗೀತ ಗೋಷ್ಠಿಗಳನ್ನು ನೀಡಲು ಕೋರಿಕೆ ಬಂದ್ದಿತ್ತು. ಭಾರತದ ಸಂಪ್ರದಾಯವನ್ನು ಪ್ರತಿನಿಧಿಸಲು ಪೋಲಂಡ್ ಜೆಕ್ ರಿಪಬ್ಲಿಕ್, ಆಸ್ಟ್ರೇಲಿಯ ಮತ್ತು ಯುಗೊಸ್ಲೇವಿಯ ಹೀಗೆ ಹಲವಾರು ದೇಶಗಳಿಂದ ಆಹ್ವಾನ ಬಂದ್ದಿತ್ತು. ಯೂಎಸ್ಎ, ಯುಕೆ, ಕೆನಡಾ, ಆಸ್ಟ್ರೇಲಿಯಾ, ಜಪಾನ್, ನ್ಯೂಜಿಲ್ಯಾಂಡ್, ನೆದರ್ಲ್ಯಾಂಡ್, ಬೆಲ್‌ಜಿಯಂ, ಸಿಂಗಪುರ ಮತ್ತು ಇತರ ದೇಶಗಳಲ್ಲಿ ತಮ್ಮ ಅಮೋಘವಾದ ಪ್ರದರ್ಶನಗಳನ್ನು ನೀಡಿದ್ದರೆ.
ಸಂಯೋಜಕ
ರವಿಕಿರಣ್‌ರವರು ವರ್ಮ, ಜವಳಿ, ತಿಲ್ಲಾನ ಮತ್ತು ಪದಂ ಎಂಬ ೭೦೦ ಭಾರತೀಯ ಶಾಸ್ತ್ರೀಯ ಸಂಗೀತದ ಪ್ರಭೇದಗಳನ್ನು ಸಂಯೋಜಿಸಿದ್ದಾರೆ. ಅವರು ಎರಡನೇ ವಯಸ್ಸಿನಲ್ಲಿ ರಾಗವನ್ನ್ನುಪತ್ತೆ ಮಾಡಿ ಅದನ್ನು ಚೂಡಮಣಿ ಎಂದು ಕರೆಯುತ್ತಿದ್ದರು. ಅಷ್ಟೇ ಅಲ್ಲದೆ ಹೊಸ ರಾಗಗಳಿಗೆ ಸೃಷ್ಟಿಕರ್ತರಾಗುತ್ತಾರೆ. ಅವು ಕೇಶವಪ್ರಿಯ, ಸ್ನೇಹಪ್ರಿಯ, ಅಂಧಕಾರಿಣಿ, ಮತ್ತು ಮೋಹಿನಿ ಇವರ ಹೊಸ ರಾಗಗಳು. ಕರ್ನಾಟಕ ಸಂಗೀತದ ಪ್ರತೀ ಹಾಡಿನ ತುಣುಕಿನಲ್ಲಿ ೩೫ ತಾಳಗಳನ್ನು ಸೃಷ್ಟಿಸಿದ ಏಕೈಕ ವ್ಯಕ್ತಿ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ತಮ್ಮ ಹಾಡಿನ ಸಾಹಿತ್ಯದಲ್ಲಿ, ಭಾರತದ ಸಂಸ್ಕೃತ, ತಮಿಳು, ತೆಲುಗು, ಕನ್ನಡ ಮತ್ತು ಹಿಂದಿ ಭಾಷೆಗಳನ್ನು ಬಳಸಿಕೊಂಡಿದ್ದಾರೆ.
ನೃತ್ಯ ಸಂಯೋಜಕ
ರವಿಕಿರಣ್ ರವರ ನೃತ್ಯದಲ್ಲಿ "ಲಕ್ಷ್ಮೀ ವೈಭವಂ" ಎಂಬುದನ್ನು "ಸೃಜನಶೀಲ ಉಪಕರಣ" ಬಳಸಿ ಸೃಷ್ಟಿಮಾಡಲಾಗಿದೆ. ಸಾವಿತ್ರಿ, ವಿನಾಯಕ ವೈಭವಂ, ರಾಮಾಯಣ, ಮಹಾಭಾರತ ಮತ್ತು ಪಂಚಕ್ರಿಯ ಎಂಬ ನೃತ್ಯಗಳನ್ನು ಬಳಸಿಗೊಂಡಿದೆ. ಇವರು ಕಾಸ್ಮೊಸ್ ಎಂಬ ವಿಭಿನ್ನ ಸಂಸ್ಕೃತಿಯ ನೃತ್ಯವನ್ನು ನಿರ್ಮಾಣಮಾಡಿ, ವಿವಿಧ ರೀತಿಯ ನೃತ್ಯದ ಸಂಯೋಜಕರಾಗಿದ್ದಾರೆ.
ರಾಯಭಾರ
ಸಂಸ್ಕೃತಿಯ ಸಕ್ರಿಯ ಚಾಂಪಿಯನ್ ಎಂದು ರವಿಕಿರಣ್ ಹೆಸರುವಾಸಿಯಾಗಿದ್ದಾರೆ. ಇವರು ಭಾರತ ಮತ್ತು ಅಮೇರಿಕದಲ್ಲಿ ಹಲವಾರು ಶಾಲಾ ಕಾಲೇಜುಗಳ ನೂರಾರು ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾರೆ. ತಮ್ಮ ೨೦ ನೇ ವಯಸ್ಸಿನಲ್ಲಿ "ವಿಶ್ವದ ಶಾಂತಿ ಮತ್ತು ಸಮೃದ್ಧಿಯ" ಸಾಂಕೇತಿಕ ತಡೆರಹಿತ ೭೨-ಗಂಟೆಗಳ ಕಾಲ ಸಂಗೀತವನ್ನು ಆಯೋಜಿಸಿದ್ದರು. ಇದು ಅವರ ಜೀವನದ ಒಂದು ಅಮೋಘ ತಿರುವಿಗೆ ಕಾರಣವಾಯಿತು.
ಗ್ರಾಮೀಣ ಸಂಗೀತ ಶಿಕ್ಷಣ ಯೋಜನೆಗಳು
೨೦೦೬ ರಲ್ಲಿ, ರವಿಕಿರಣ್, ಭಾರತ ಸರ್ಕಾರದ ಸರ್ವ ಶಿಕ್ಷಣ ಅಭಿಯಾನದ ಅಡಿಯಲ್ಲಿ ಸುಮಾರು ೩೧೦೦೦ಕ್ಕೂ ಹೆಚ್ಚು ಮಕ್ಕಳಿಗೆ ಒಂದು ದೊಡ್ಡ ಸಂಗೀತ ಶಿಬಿರವನ್ನು ತಮಿಳುನಾಡಿನಲ್ಲಿ ಗ್ರಾಮೀಣ ಮಕ್ಕಳಿಗಾಗಿ ಏರ್ಪಡಿಸಲಾಗಿತ್ತು. "ಇನೈಯತ್ರ ಇನ್ನಿಶೈ" ಎಂಬ ಪುಸ್ತಕವನ್ನು ಬರೆದಿದ್ದಾರೆ, ಕೆಲವು ವಿಶೇಷ ಬಹಿರಂಗ ಪ್ರದರ್ಶನ ಒಳಗೊಂಡಿತ್ತು ಅದೇ ಹೆಸರಿನ ಜೊತೆಗೆ ೨-ಸಂಪುಟದ ಡಿವಿಡಿಗಳನ್ನು ಸಿದ್ದಪಡಿಸಿದ್ದಾರೆ. ಸಹನ ಮತ್ತು ಯದುಕುಲಕಂಮ್‌ಭೋದಿ ಎಂಬ ಹೊಸ ರಾಗಗಳನ್ನು ಕಲ್ಪಿಸಿದರು. ರವಿಕಿರಣ್ ವೈವಿಧ್ಯಮಯ ಸಮುದಾಯಗಳ, ಧರ್ಮಗಳ ಮತ್ತು ರಾಷ್ಟ್ರಗಳ ಶಿಷ್ಯರಿಗೆ ತರಬೇತಿ ನೀಡಿದರು. ಇವರು ಭಾರತದ, ಯುಎಸ್ಎ ಮತ್ತು ಇತರ ದೇಶಗಳ ಶಾಲಾ ಕಾಲೇಜುಗಳಲ್ಲಿ ನೂರಾರು ಸಂಗೀತ ಉಪನ್ಯಾಸಗಳನ್ನು ನೀಡಿದ್ದಾರೆ.
ಪ್ರಶಸ್ತಿಗಳು
ರವಿಕಿರಣ್ ರವರು ಅಂತಾರಾಷ್ಟ್ರೀಯ, ರಾಷ್ಟ್ರೀಯ, ರಾಜ್ಯ ಮತ್ತು ಕಲಾತ್ಮಕ ಮಟ್ಟದಲ್ಲಿ ಭಾರತದ ಅತ್ಯಂತ ಬಿರುದಾಂಕಿತ ಕಲಾವಿದರಲ್ಲಿ ಒಬ್ಬರು. ಅವರು ಅತೀ ಕಿರಿಯ ವಯಸ್ಸಿನಲ್ಲಿ ಮದ್ರಾಸ್ ಮ್ಯೂಸಿಕ್ ಅಕಡೆಮಿಯಾ ಫೆಲೋಶಿಪ್ ಪ್ರಶಸ್ತಿ ಸ್ವೀಕರಿಸಿದ್ದರೆ.
ರಾಷ್ಟ್ರೀಯ ಮತ್ತು ರಾಜ್ಯ ಮಟ್ಟದ ಪ್ರಶಸ್ತಿಗಳು
ಪ್ರೆಸಿಡೆಂಟ್ ಆಫ್‌ ಇಂಡಿಯಾ ಸಂಗೀತ್ ನಾಟಕ್ ಅವಾರ್ಡ್‌(೨೦೦೭)
ಸ್ಟೇಟ್‌ ಆಫ್ ಇಂಡಿಯ ಅವಾರ್ಡ್
ಕಲೈಮಾಮಣಿ (ತಮಿಳು ನಾಡು ಸ್ಟೇಟ್ ಅವಾರ್ಡ್),೧೯೮೫
ಕುಮಾರ್ ಗಂಧರ್ವ ಸಮ್ಮಾನ್.....ಇತ್ಯಾದಿ
ಉಲ್ಲೇಖಗಳು
ವರ್ಗ:ಸಂಗೀತಗಾರರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಅಣು ತಂತ್ರಜ್ಞಾನ
ಪರಮಾಣುವಿನಲ್ಲಿ ಅಡಕವಾಗಿರುವ ಶಕ್ತಿಯನ್ನು ವಿವಿಧ ಉದ್ದೇಶಗಳಿಗಾಗಿ ಬಳಸುವ ತಂತ್ರಜ್ಞಾನಕ್ಕೆ ಅಣು ತಂತ್ರಜ್ಞಾನವೆನ್ನುತ್ತಾರೆ. ಇದರ ಉಪಯೋಗವನ್ನು ಮುಖ್ಯವಾಗಿ ಸೈನಿಕ ಹಾಗೂ ಸಾಮಾಜಿಕ ಎಂದು ವಿಂಗಡಿಸಬಹುದು. ಸೈನಿಕ ಉಪಯೋಗದಲ್ಲಿ ಶಸ್ತ್ರಾಸ್ತ್ರಗಳಿಗಾಗಿ ಅಣುಶಕ್ತಿ ಉಪಯೋಗವಾಗುತ್ತದೆ. ಸಾಮಾಜಿಕ ಕ್ಷೇತ್ರದಲ್ಲಿ ಪ್ರಮುಖವಾಗಿ ವಿದ್ಯುತ್ ಉತ್ಪಾದನೆ, ವೈದ್ಯಕೀಯ ಬಳಕೆ ಮತ್ತು ಆಹಾರ ಸಂಸ್ಕರಣೆಗೆ ಈ ತಂತ್ರಜ್ಞಾನವನ್ನು ಬಳಸುತ್ತಾರೆ. ಇತ್ತೀಚಿಗೆ, ಈ ತಂತ್ರಜ್ಞಾನವನ್ನು ಬಳಸಿ ವಿಮಾನಗಳನ್ನು ಹಾರಾಡಿಸುವ  ಸಂಶೋಧನೆಗಳೂ ನಡೆದಿವೆ.
ಎಲ್ಯಾಸ್ಟಿಕ್ ಸ್ಕ್ಯಾಟರಿಂಗ್ (Elastic Scattering)
ಇದು ಒಂದು ಸರಳ ವಹಿವಾಟು. ಇಲ್ಲಿ ಚೆಂಡು ಗೋಡೆಗೆ ಬಡೆದು ತಿರುಗಿ ಬರುವಂತೆ, ನ್ಯೂಟ್ರಾನ್ ನಾಭಿಗೆ ಬಡೆದು ಪುಟಿದು ಹೋಗುತ್ತದೆ. ಇಲ್ಲಿ ಯಾವುದೇ ವಿಶೇಷ ಪರಿಣಾಮಗಳಾಗುವುದಿಲ್ಲ
ಇನ್-ಎಲ್ಯಾಸ್ಟಿಕ್ ಸ್ಕ್ಯಾಟರಿಂಗ್ (inelastic Scattering)
ಈ ವಹಿವಾಟಿನಲ್ಲಿ ಒಂದು ನಿರ್ದಿಷ್ಟ ಚೈತನ್ಯವುಳ್ಳ ನ್ಯೂಟ್ರಾನ್ ನಾಭಿಯನ್ನು ಪ್ರವೇಶಿಸುತ್ತದೆ ಆಗ ಆ ನಾಭಿಯ ಚೈತನ್ಯ ಹೆಚ್ಚಾಗುತ್ತದೆ. ಯಾವುದೇ ಪರಮಾಣುವಿನ ನಾಭಿಯು ತಟಸ್ಥ ಮಟ್ಟಿಗಿಂತಾ ತನ್ನ ಚೈತನ್ಯವನ್ನು ಹೆಚ್ಚಾಗಲು ಬಿಡುವುದಿಲ್ಲ. ಇದು ನಿಸರ್ಗದ ಒಂದು ನಿಯಮ. ಹೀಗಾಗ ಕಡಿಮೆ ಚೈತನ್ಯದ ಒಂದು ನ್ಯೂಟ್ರಾನ್ ನಾಭಿಯಿಂದ ಹೊರಬೀಳುತ್ತದೆ. ಉಳಿದ ಹೆಚ್ಚಿನ ಚೈತನ್ಯ ಗ್ಯಾಮಾ- ವಿಕಿರಣದ ಮೂಲಕ ಹೋರಬೀಳುತ್ತದೆ. ಈ ಪರಿಣಾಮವನ್ನು ನ್ಯೂಟ್ರಾನಿನ ಚೈತನ್ಯವನ್ನು ಕಡಿಮೆ ಮಾಡಲು ಉಪಯೋಗಿಸಿಕೊಳ್ಳುತ್ತಾರೆ. ಕೆಲವೊಂದು ಪರಮಾಣು ರಿಯಾಕ್ಟರ್‍‍ಗಳಲ್ಲಿ ನ್ಯೂಟ್ರಾನಿನ ಚೈತನ್ಯವನ್ನು ಕಡಿಮೆ ಮಾಡುವದು ಅತ್ಯವಶ್ಯ. ಈ ಪ್ರಕ್ರಿಯೆಗೆ ನ್ಯೂಟ್ರಾನ್ ಮಂದಕರಿಸುವಿಕೆ (Neutron moderation)ಎಂದು ಕರೆಯುತ್ತಾರೆ. ಈ ರೀತಿ ಚೈತನ್ಯವನ್ನು ಕಡಿಮೆ ಮಾಡುವ ವಸ್ತುವನ್ನು ಮಂದಕಾರಕ (Moderator) ಎಂದು ಕರೆಯುತ್ತಾರೆ.
ವಿಕಿರಣಶೀಲ ಗ್ರಹಣ (Radiative capture)
ಈ ವಹಿವಾಟಿನಲ್ಲಿ ನ್ಯೂಟ್ರಾನ್ ನಾಭಿಯನ್ನು ಪ್ರವೇಶಿಸಿ ನಾಭಿಯ ಚೈತನ್ಯವನ್ನು ಹೆಚ್ಚಿಸುತ್ತದೆ. ಹೀಗೆ ಹೆಚ್ಚಾದ ಚೈತನ್ಯವು ಗ್ಯಾಮಾ ವಿಕಿರಣದ ಮೂಲಕ ಹೊರಬೀಳುತ್ತದೆ. ಗ್ರಹಿಸಲ್ಪಟ್ಟ ನ್ಯೂಟ್ರಾನಿನಿಂದಾಗಿ, ಪರಮಾಣು ತೂಕ ಹೆಚ್ಚಾಗುತ್ತದೆ, ಹಾಗಾಗಿ ಆ ನಾಭಿಯು ಆ ಮೂಲಧಾತುವಿನ ಒಂದು ಐಸೋಟೋಪ್ ಆಗಿ ಪರಿವರ್ತನೆಗೊಳ್ಳುತ್ತದೆ. ಪರಮಾಣು ರಿಯಾಕ್ಟರಿನ ಕಾರ್ಯನಿರ್ವಹಣೆಯಲ್ಲಿ ಈ ಪ್ರಕ್ರಿಯೆಯು ಅತಿಮುಖ್ಯ ಪಾಲನ್ನು ಹೊಂದಿದೆ. ಅವುಗಳಲ್ಲಿ ನ್ಯೂಟ್ರಾನ್ ಗಳ ಸಂಖ್ಯೆಯನ್ನು ಕಡಿಮೆ ಮಾಡುವದು ಒಂದು ಮುಖ್ಯ ಪಾತ್ರ. ಉಳಿದ ವಿವರಣೆಗಳು ಈ ಲೇಖನದ ಪರಿಮಿತಿಯಲ್ಲಿಲ್ಲ.
ಪರಮಾಣು ರೂಪಾಂತರ (Nuclear Transmutation)
ಇಲ್ಲಿ ನ್ಯೂಟ್ರಾನ್ ನಾಭಿಯನ್ನು ಸೇರಿದಾಗ ಉಂಟಾಗುವ ಚೈತನ್ಯದ ಏರುಪೇರಿನಿಂದ, ನಾಭಿಯು ಒಂದು ಎಲೆಕ್ಟ್ರಾನ್ ಅಥವಾ ಪೊಸಿಟ್ರಾನ್ ನ್ನು (positron) ಹೊರಹಾಕುತ್ತದೆ. ಆವಾಗ ಆ ದ್ರವ್ಯದ ಪರಮಾಣು ಸಂಖ್ಯೆ ಬದಲಾಗುತ್ತದೆ. ಪರಮಾಣು ಸಂಖ್ಯೆ ಬದಲಾದಾಗ ಅದು ಬೇರೆಯೇ ಮೂಲಧಾತುವಾಗುತ್ತದೆ. ಹೀಗೆ ಒಂದು ಮೂಲಧಾತು ಇನ್ನೊಂದಾಗಿ ರೂಪಾಂತರವಾಗುತ್ತದೆ. ಇಂದು ನಾವು ವಿಶ್ವದಲ್ಲಿ ನೋಡುವ ಪ್ರತಿಯೊಂದು ನೈಸರ್ಗಿಕ ಮೂಲಧಾತುವೂ ಕೂಡ ಈ ರೀತಿ ರೂಪಾಂತರಗೊಂಡಿದ್ದೆ ಆಗಿದೆ. ಯುರೇನಿಯಮ್ ಲೋಹವು ಸೈಸರ್ಗಿಕವಾಗಿ ದೊರೆಯುವ ಆವರ್ತಕ ಕೋಷ್ಟಕದ (periodic table) ಕೊನೆಯ ಮೂಲವಸ್ತು. ಯುರೇನಿಯಮ್ ನ ನಂತರ ಬರುವ ಇತರೆ ಮೂಲವಸ್ತುಗಳನ್ನು (ನೆಪ್ಚ್ಯೂನಿಯಮ್, ಪ್ಲುಟೋನಿಯಮ್, ಇತ್ಯಾದಿ) ಪರಮಾಣು ರಿಯಾಕ್ಟರುಗಳಲ್ಲಿ ಹುಟ್ಟಿಸಬಹುದು. ಈ ರೀತಿ ಹುಟ್ಟಿಸಿದ ಪ್ಲುಟೋನಿಯಮ್ ಅನ್ನು ಬೇರೆ ರಿಯಾಕ್ಟರುಗಳಲ್ಲಿ ಇಂಧನವಾಗಿ ಬಳಸುತ್ತಾರೆ. ಈ ರೀತಿ ಇಂಧನವನ್ನು ಹುಟ್ಟಿಸುವ ಕ್ರಿಯೆಗೆ breeding ಎಂಬುದಾಗಿ ಹೇಳುತ್ತಾರೆ.
ವಿದಳನ ಕ್ರಿಯೆ (Fission)
ಇದು ಒಂದು ಅತ್ಯಂತ ಮುಖ್ಯ ವಹಿವಾಟು. ನ್ಯೂಟ್ರಾನ್ ಪ್ರವೇಶದ ನಂತರ, ಹೆಚ್ಚಿದ ಚೈತನ್ಯವನ್ನು ತಾಳದೇ ನಾಭಿಯು ಒಡೆದು ಹೋಗಿ, ಎರಡು ಚಿಕ್ಕ ಪರಮಾಣುಗಳು ಉಂಟಾಗುತ್ತವೆ. ಪರಿಣಾಮವಾಗಿ ಅಗಾಧ ಶಕ್ತಿ ಹಾಗೂ ಕೆಲ ಮುಕ್ತ ನ್ಯೂಟ್ರಾನ್ ಗಳು ಬಿಡುಗದೆಯಾಗುತ್ತವೆ. ಈ ರೀತಿ ಬಿಡುಗಡೆಯಾದ ಶಕ್ತಿಯನ್ನು ವಿದ್ಯುತ್ ಉತ್ಪಾದನೆಗೆ ಬಳಸಿಕೊಳ್ಳುತ್ತಾರೆ. ಮುಕ್ತ ನ್ಯೂಟ್ರಾನ್ ಗಳು ಮತ್ತೆ ಮುಂದಿನ ವಿದಳನ ಕ್ರಿಯೆಯನ್ನು ನಡೆಸುತ್ತವೆ. ಇದೊಂದು ಸರಣಿ ಪ್ರಕ್ರಿಯೆ (chain reaction). ಇಂತಹ ಸರಣಿ ಪ್ರಕ್ರಿಯೆಯಲ್ಲಿ ಪ್ರತಿ ಸರಣಿಗೆ ಒಂದು ಪೀಳಿಗೆ ಎಂದು ಕರೆಯಲಾಗುತ್ತದೆ. ಜಗತ್ತಿನಲ್ಲಿರುವ ಎಲ್ಲಾ ವಿದ್ಯುತ್ ಉತ್ಪಾದನ ಪರಮಾಣು ರಿಯಾಕ್ಟರುಗಳು ಇದೇ ಸಿದ್ಧಾಂತದ ಮೇಲೆಯೇ ಕಾರ್ಯನಿರ್ವಹಿಸುತ್ತಿವೆ.
ಯುರೇನಿಯಮ್
ನೈಸರ್ಗಿಕವಾಗಿ ದೊರೆಯುವ ಯುರೇನಿಯಮ್‍ನಲ್ಲಿ (ರಾಸಾಯನಿಕ ಚಿನ್ಹೆ: U) ಮೂರು ಐಸೋಟೋಪ್‍ಗಳು ಇರುತ್ತವೆ. 233U, 235U ,238U. ಅದರಲ್ಲಿ 233U ಸುಮಾರು ೦.೦೦೫%ರಷ್ಟು, 235U ಸುಮಾರು ೦.೭೧%ರಷ್ಟು ಹಾಗೂ ಹೇರಳವಾಗಿ 238U ಸುಮಾರು ೯೯.೨೮%ರಷ್ಟು ಮಿಶ್ರಣಗೊಂಡಿವೆ. ಇದರಲ್ಲಿ 238Uನ್ನು ವಿದಳನಕ್ರಿಯೆಗೆ ಒಳಪಡಿಸಲು ಸಾಧ್ಯವಿಲ್ಲ. ಉಳಿದ ಎರಡೂ ಐಸೋಟೋಪ್‍ಗಳನ್ನು ವಿದಳಿಸಬಹುದು. 233Uನ ಪ್ರಮಾಣ ಅತ್ಯಂತ ಕಡಿಮೆ ಇರುವ ಕಾರಣ, ಸಾಮಾನ್ಯವಾಗಿ 235Uವನ್ನೇ ರಿಯಾಕ್ಟರುಗಳಲ್ಲಿ ಇಂಧನವನ್ನಾಗಿ ಉಪಯೋಗಿಸುತ್ತಾರೆ. ಹಲವು ಕಾರಣಗಳಿಂದಾಗಿ, 235Uನ್ನು ವಿದಳನ ಕ್ರಿಯೆಗೆ ಒಳಪಡಿಸಲು ನ್ಯೂಟ್ರಾನ್‍ಗಳ ಚೈತನ್ಯವನ್ನು ಬಹಳ ಕಡಿಮೆಗೊಳಿಸಬೇಕಾಗುತ್ತದೆ. ಅದಕ್ಕಾಗಿ ಸೂಕ್ತ ಮಂದಕಾರಕಗಳನ್ನು ಹಲವು ವೈಜ್ಞಾನಿಕ ಆಧಾರಗಳ ಮೇಲೆ ಆರಿಸಲಾಗುತ್ತದೆ. ಬಹಳಷ್ಟು ಪ್ರಸಂಗಗಳಲ್ಲಿ ಮಂದಕಾರಕದ ಆಯ್ಕೆಯ ಮೇಲೆ ರಿಯಕ್ಟರುಗಳನ್ನು ಹಲವು ಬಗೆಗಳಾಗಿ ವಿಂಗಡಿಸಲಾಗುತ್ತದೆ
ಮಂದಕಾರಕ ಮತ್ತು ಯುರೇನಿಯಮ್ ಪುಷ್ಟೀಕರಣ (Uranium enrichment)
ಮಂದಕಾರಕವನ್ನಾಗಿ ಆರಿಸಿಕೊಂಡ ವಸ್ತುವು ಇನ್-ಎಲ್ಯಾಸ್ಟಿಕ್ ಸ್ಕ್ಯಾಟರಿಂಗ್ ಮೂಲಕ ನ್ಯೂಟ್ರಾನ್ ಚೈತನ್ಯವನ್ನು ಕಡಿಮೆ ಮಾಡುವುದಾಗಿ ಈ ಮೊದಲೇ ತಿಳಿದುಕೊಂಡಾಗಿದೆ. ಕೆಲವೊಂದು ಸಾರಿ ಕಡಿಮೆ ಚೈತನ್ಯದ ನ್ಯೂಟ್ರಾನ್‍ನ್ನು ಹೊರಬಿಡುವ ಬದಲು, ಮಂದಕಾರಕವು ಆ ನ್ಯೂಟ್ರಾನ್‍ನ್ನು ವಿಕಿರಣಶೀಲ ಗ್ರಹಣ ಮಾಡಿಕೊಂಡುಬಿಡಬಹುದು. ಹೀಗೆ ಗ್ರಹಿಸಲ್ಪಟ್ಟ ನ್ಯೂಟ್ರಾನ್ ಮುಂದಿನ ಸರಣಿಯ ವಿದಳನ ಕ್ರಿಯೆಗೆ ಲಭ್ಯವಿರುವದಿಲ್ಲ. ಸರಣಿ ಪ್ರಕ್ರಿಯಯಲ್ಲಿ, ಪ್ರತಿ ಪೀಳಿಗೆಯ ವಿದಳನದಲ್ಲಿರುವ ನ್ಯೂಟ್ರಾನ್‍ಗಳ ಸಂಖ್ಯೆಯಷ್ಟೇ ಸಂಖ್ಯೆಯ ನ್ಯೂಟ್ರಾನ್‍ಗಳು ಮುಂದಿನ ಪೀಳಿಗೆಯ ವಿದಳನದಲ್ಲೂ ಲಭ್ಯವಿರದಿದ್ದರೆ, ಸರಣಿ ಪೂರ್ಣವಾಗುವದಿಲ್ಲ. ಹಾಗಾಗಿ ಮಂದಕಾರಕದ ಆಯ್ಕೆ ಒಂದು ಅತ್ಯಂತ ಪ್ರಮುಖ ಸವಾಲನ್ನು ಒಡ್ಡು ತ್ತದೆ. ಮಂದಗೊಳಿಸುವಿಕೆ ಹಾಗೂ ಗ್ರಹಣ ಕ್ರಿಯೆಯ ಅನುಪಾತ ಮಂದಕಾರದ ಪ್ರಕಾರದ ಮೇಲೆ ನಿಶ್ಚಿತಗೊಳ್ಳುತ್ತದೆ. ಸಾಮಾನ್ಯವಾಗಿ ನೀರು, ಭಾರಜಲ (ಜಲಜನಕದ ಬೇರೆ ಐಸೋಟೋಪ್‍ನ ಜೊತೆಗೆ ಆಮ್ಲಜನಕ ಸೇರಿ ಉಂಟಾದ ನೀರು) ಮತ್ತು ಗ್ರಾಫೈಟ್‍ನ್ನು ಮಂದಕಾರಕಗಳನ್ನಾಗಿ ಉಪಯೋಗಿಸುತ್ತಾರೆ. ನೀರು ಅತ್ಯಂತ ಸುಲಭವಾಗಿ ಸಿಗುವ ಮತ್ತು ಅತ್ಯುತ್ತಮ ಮಂದಕಾರಕ. ಆದರೆ, ನೀರಿನ ನ್ಯೂಟ್ರಾನ್ ಗ್ರಹಣದ ಅನುಪಾತ ತುಂಬಾ ಜಾಸ್ತಿ. ನೈಸರ್ಗಿಕವಾಗಿ ಸಿಗುವ ಯುರೇನಿಯಮ್‍ ವಿದಳನದಲ್ಲಿ ನ್ಯೂಟ್ರಾನ್‍ಗಳ ಸಾಂದ್ರತೆ (Neutran density) ಕಡಿಮೆಯಾಗಿರುತ್ತದೆ. ಹೀಗಾಗಿ ಸಾಮಾನ್ಯ ಜಲ-ನೈಸರ್ಗಿಕ ಯುರೇನಿಯಮ್‍ಗಳ ರಿಯಾಕ್ಟರುಗಳಲ್ಲಿ ಸರಣಿ ಪ್ರಕ್ರಿಯೆ ಸಾಧ್ಯವಾಗುವದಿಲ್ಲ. ಆಗ ಯುರೇನಿಯಮ್‍ನ ಪುಷ್ಟೀಕರಣವನ್ನು ಮಾಡಬೇಕಾಗುತ್ತದೆ. ಈ ಮೊದಲೆ ತಿಳಿದುಕೊಂಡಂತೆ, ನೈಸರ್ಗಿಕ ಯುರೇನಿಯಮ್‍ನಲ್ಲಿ 235Uನ ಪ್ರಮಾಣ ಸುಮಾರು ೦.೭೧%. ಕೆಲವು ಉನ್ನತ ತಂತ್ರಜ್ಞಾನದ ನೆರವಿನಿಂದ 235Uನ ಪ್ರಮಾಣವನ್ನು ಹೆಚ್ಚಿಸಲಾಗುತ್ತದೆ. ಈ ಕ್ರಿಯೆಗೆ ಪುಷ್ಟೀಕರಣ ಎನ್ನುತ್ತಾರೆ. ಹೀಗೆ ಪುಷ್ಟೀಕರಿಸಿದ ಯುರೇನಿಯಮ್‍ನ್ನು ಸಾಮಾನ್ಯ ಜಲದೊಂದಿಗೆ ಉಪಯೋಗಿಸಿ ರಿಯಾಕ್ಟರುಗಳನ್ನು ನಡೆಸುತ್ತಾರೆ. ಆದರೆ ಪುಷ್ಟೀಕರಣದ ತಂತ್ರಜ್ಞಾನವು ಬಹಳ ಕ್ಲಿಷ್ಟವಾಗಿದ್ದು ಕೆಲವೇ ಕೆಲವು ದೇಶಗಳು ಇದರಲ್ಲಿ ಪರಿಣಿತಿಯನ್ನು ಸಾಧಿಸಿವೆ. ಗ್ರಾಫೈಟ್‍ನ್ನು ಮಂದಕಾರಕವನ್ನಾಗಿ ಬಳಸಿದಾಗಲೂ ಪುಷ್ಟೀಕರಣವನ್ನು ಮಾಡಬೇಕಾಗುತ್ತದೆ. ಆದರೆ ನೈಸರ್ಗಿಕ ಯುರೇನಿಯಮ್‍ನ್ನು ಭಾರಜಲದೊಂದಿಗೆ ಬಳಸಿ ರಿಯಾಕ್ಟರುಗಳನ್ನು ನಡೆಸಬಹುದು. ಇಲ್ಲಿ ಕೂಡ ಭಾರಜಲವು ಒಂದು ದುಬಾರಿ ಹಾಗು ಕ್ಲಿಷ್ಟ ತಂತ್ರಜ್ಞಾನ. ಅಲ್ಲದೇ, ಭಾರಜಲದಿಂದಾಗಿ ವಿಕಿರಣದ ಪ್ರಮಾಣವೂ ಸ್ವಲ್ಪಮಟ್ಟಿಗೆ ಹೆಚ್ಚಾಗುತ್ತದೆ.
ಪ್ಲುಟೋನಿಯಮ್
ಪರಮಾಣು ರೂಪಾಂತರದ ಮುಖಾಂತರ ಬೇರೆ ರಿಯಾಕ್ಟರುಗಳಲ್ಲಿ ಹುಟ್ಟಿಸಲಾದ ಪ್ಲುಟೋನಿಯಮ್‍ನ್ನೂ (ರಾಸಾಯನಿಕ ಚಿನ್ಹೆ: Pu)ಕೂಡ ಇಂಧನವನ್ನಾಗಿ ಬಳಸಬಹುದು. ಪ್ಲುಟೋನಿಯಮ್‍ನಲ್ಲಿ ಎರಡು ಐಸೋಟೋಪ್‍ಗಳಿವೆ. 238Pu ಮತ್ತು 239Pu. ಇವುಗಳಲ್ಲಿ 239Puನ್ನು ವಿದಳನ ಕ್ರಿಯೆಗೆ ಇಂಧನವನ್ನಾಗಿ ಉಪಯೋಗಿಸುತ್ತಾರೆ. ಪ್ಲುಟೋನಿಯಮ್ ವಿದಳನಕ್ಕೆ ಹೆಚ್ಚಿನ ಶಕ್ತಿಯ ನ್ಯೂಟ್ರಾನ್‍ಗಳನ್ನೇ ಉಪಯೋಗಿಸಬಹುದು. ಹೀಗಾಗಿ ಈ ಇಂಧನವನ್ನು ಬಳಸುವ ರಿಯಾಕ್ಟರುಗಳಲ್ಲಿ ಯಾವುದೇ ಮಂದಕಾರಕದ ಅವಶ್ಯಕತೆಯಿರುವದಿಲ್ಲ.
ವಾತಾವರಣದ ಮೇಲಿನ ಪರಿಣಾಮ
ವರ್ಗ: ತಂತ್ರಜ್ಞಾನ
ಶಾರದಾಂಬಾ ರಥೋತ್ಸವ
ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ಪ್ರವಾಸಿ ತಾಣಗಳು
ವರ್ಣಮಯ
ವಸುಧೇಂದ್ರರ ಸುಲಲಿತ ಪ್ರಬಂಧಗಳ ಪುಸ್ತಕ.
ವರ್ಗ:ಪುಸ್ತಕಗಳು